Niverenn 29 Stagadenn da niverenn 9 Imbourc'h rummad nevez 2004\nBreizh en he Darempredoù Etrekeltiek abaoe 1945\nAr pennad-mañ n’eo nemet un alberz eus ur studi hollekoc’h da sevel war istor an Emsav en amzer a-vremañ. Studiet e vo amañ ar pouez o deus bet an darempredoù etrekeltiek e Breizh, hag ivez, ret eo henn anzav, o diskar. Studiet e vo ivez dreist-holl istor div gevredigezh a bled gant al liammoù gant hor breudeur tramor : ar C’hendalc’h Keltiek war an dachenn sevenadurel, hag ar C’hevre Keltiek war an dachenn bolitikel. Un nebeut aozadurioù all a vo studiet war an dro.\nAr C’hendalc’h Keltiek\nE-touez an aozadurioù a zo c’hoazh anezho ez eo an hini koshañ. Adalek an XIXe kantved e voe aozet Kendalc’hioù etrekeltiek : e Y Fenny (Kembre) e 1838, e Sant-Maloù e 1867, e Dulenn e 1901, e Din-Edin e 1907, e Glasc’ho e 1921…Un troc’h zo bet gant an Eil Brezel-Bed, Kendalc’hioù ’zo bet diouzhtu war-lerc’h avat. Ret eo notenniñ ar pouez o doa al liammoù etrekeltiek en Emsav an amzer-se. Pa oa heskinnet an emsaverien e Breizh da heul skrapadeg Allard-Le Gorgeu (diskar-amzer 1944) e oa war un dro ur stourmadeg er wask tramor evit o difenn, evel da skouer er Baner ac Amserau Cymru. Dileuridi an Eisteddfod, diouzh o zu, a zeue da stadañ an traoù e Breizh etre an 22 Ebrel hag ar 14 Mae 1947. Emsaverien rediet da guitaat o bro a gave repu e broioù keltiek all, e Iwerzhon pergen. E-touez ar re vrudetañ e c’heller menegiñ Roparz HEMON, Remont DELAPORTE, Neven An HENAFF, Alan HEUSAFF…Ar C’hendalc’hioù etrekeltiek a groge adarre e Dulenn e 1947, e Bangor e 1948…\nE Kendalc’h 1949, e Bangor adarre, e voe mouezhiet un dezvad nevez, arveret betek neuze. Hiviziken e vez dalc’het bep bloaz, war un danvez resis, ur C’hendalc’h Etrekeliek, a bep eil e pep hini ar 6 vro geltiek. Evel-se e voe dalc’het e Breizh e Landreger war “Ar broioù keltiek hag ar gumuniezh europat” (1962), e Felger (1968), e Naoned war “Gwirioù sevenadurel ar bihanniveroù” (1974), e Lannuon war “Stad ar yezhoù keltiek” (1981), e Roazhon war “lec’h ar yezhoù keltiek er vuhez a-vremañ” (1985), e Lesneven war “Europa 1992 hag ar broioù keltiek” (1989), en Oriant war “Gwirioù mab-den hag ar broioù keltiek” (1995), e Roazhon e 2001…Ur C’huzul Meur a vode, e deroù 1951, ur Rener (Una Ni Fhaircheallaig), ur C’hadoriad (R. Morton NANCE), ur Sekretour Meur (Oscar Mac Uillis), un Teñzorier Meur (Mac Giolla Phadraig) ha 12 dileuriad kaset gant ar Skourrioù broadel (2 zileuriad evit pep bro).\nWar-un dro e oa aozet e pep bro ur “Skourr” broadel. War an ton bras e voe savet Skourr Breizh ar C’hendalc’h Keltiek, krouet eta da geñver Kendalc’h Bangor (1949). Da gentañ, gwir eo, e oa chomet ar Skourr dinerzh a-walc’h betek deroù 1951 : e miz Genver 1951 ne voe nemet ennañ ar 6 ezel meneget da heul. D’an 10 a viz C’hevrer 1951, erfin, e voe savet un dezvad oc’h aozañ Kuzul Broadel, pe Boellgor, ar Skourr, gant Roparz HEMON evel Kadoriad-Sekretour (Kadoriad betek 1963), Ivona GALBRUN evel teñzorierez, ha 4 ezel all : G. BERNIER, Per DENEZ, Erwan TYMEN ha Yann KERLANN. Roparz HEMON ha Per DENEZ a oa war an dro dileuridi ar Skourr e Kuzul Meur ar C’hendalc’h Keltiek Etrevroadel. Bez e ranker bezañ brezhoneger evit emezelañ er Skourr. Bep bloaz e voe aozet hiviziken diouzh un tu un Emvod Broadel, pe Emvod Meur (an hini kentañ d’ar 1añ a viz Eost 1951 e Roazhon), ha diouzh un tu all ur Vodadeg-Vloaz (an hini gentañ d’an 3-4 a viz Du 1951 e Gwengamp). Enni e voe dilennet ur C’huzul Broadel nevez (ennañ 12 ezel), ha dreist-holl spisaet obererezh ar Skourr, en ur aozañ 7 strollad lec’hel : Treger (sekretour : Per EVEN), Bro-Wened, Kernev (sekretour : Per DENEZ), Leon (sekretour : Ronan HUON), Naoned, Roazhon ha Bro-C’hall (sekretour : Y.E. BERTHOU). N’eus ket ken anezho avat. Emvodoù reoliek e voe aozet e pep strollad lec’hel. Divizet e voe diouzh un tu all sevel 4 c'hreizenn-studi : “Brezhoneg en Ti” (Sekretour : KERLANN), “Geriadur” (Sekretour : R. HUON), “Deiziadur” (Sekretour : P. DENEZ) hag “Emglev an Tiegezhioù”, krouet a-raok, met hag a ranke labourat diwar bremañ a-unan gant ar Skourr (Sekretour : P. DENEZ). Erfin e voe savet "Ar Bed Keltiek", renet gant Roparz HEMON, kannadig kefridiel ar Skourr evit e rummad kentañ (Du 1951-Kerzu 1958), ha da c’houde kelaouenn dizalc’h dioutañ, tost outañ avat (Genver 1959-Mezheven 1971), a-raok bezañ staget ouzh Al Liamm. E-pad ur mare, er bloavezhioù ’1960, ez eus bet ur c’hanadig all, anvet Skourr Breizh ar C’hendalc’h Keltiek. N’eus hiziv an deiz kannadig ebet ken a-berzh ar Skourr avat. Ur pouez bras en deus kemeret buhez ar Skourr en Emsav e-pad bloavezhioù, rentaoù-kont fonnus diwar-benn e obererezhioù embannet e lies kelaouenn, ha darvoudoù a-bouez a c’hoarvezas ennañ. Da skouer ez eo da geñver Bodadeg-Vloaz ar Skourr dalc’het e Gwengamp e miz Du 1957 e voe savet Kuzul ar Brezhoneg. Kemmet eo bet evel just, abaoe ar prantad-se, ar skipailh a ra war e dro (Per DENEZ o tont da vezañ Kadoriad goude Roparz HEMON e 1963, heuliet d’e dro diwezhatoc’h gant Riwanon KERVELLA ha bremañ gant Yann GWILHAMOD, tra maz eo Loig CHAPEL Sekretour abaoe ar bloavezhioù ’1970. An obererezh ivez a zo kemmet, hep bezañ dre ret izelaet evel m’en tispleg Loig CHAPEL (sellout ouzh ar pennad-kaoz). Gwir eo ez eo deuet war-wel aozadurioù all abaoe krouidigezh ar C’hendalc’h Keltiek…\nPennad-kaoz gant Loig CHAPEL, Sekretour Skourr Breizh ar C’hendalc’h Keltiek ha Sekretour ar gevredigezh Breizh-Kembre (aterset gant Rafael URIEN e Montroulez d’an 10 a viz Meurzh 2004)\nRU : Da gentañ, piv oc’h c’hwi ? Abaoe pegoulz e pledit gant Skourr Breizh ar C’hendalc’h Keltiek ? Pe yezh keltiek a anavezezit ?\nLC : Loig CHAPEL on, breutaer e Montroulez. E darempred on aet gant ar C’hendalc’h Keltiek da geñver Kendalc’h Naoned, dalc’het e 1974, ha da c’houde ar C’hendalc’h-se on deuet da vezañ Sekretour Skourr Breizh… Evel yezh keltiek e komzan ar brezhoneg hepken…Tro ’m eus bet da zeskiñ traoù bihan eus ar c’hembraeg, n’anavezan ket anezhañ avat…\nRU : Bez e c’hellit kinnig un tamm ar C’hendalc’h Keltiek ? Ha bez' e c’hellit diskouez petra eo e balioù, hag an diforc’hioù a zo etrezi hag ur gevredigezh all anavezet ivez, ar C’hevre Keltiek ?\nLC : A-raok an Eil Brezel-Bed e oa dija darempredoù stank etre ar broioù keltiek, troc’het gant ar brezel, da c’houde avat eo bet savet ur gevredigezh nevez, “Kendalc’h Keltiek Etrevroadel” hec’h anv. Evit kregiñ e rae ar C’hendalc’h Keltiek war-dro un tamm pep tra a sell ouzh an darempredoù etrekeltiek, evel ar sevenadur, ar politikerezh, an dañs, ar sonerezh hag all, met goude ez eo bet arbennikaet an traoù, dre ma plede ar C’hendalc’h Keltiek hiviziken war-dro ar sevenadur hepken, tra ma oa ar C’hevre Keltiek o plediñ gant ar politikerezh…Goulenn a ra ar C’hendalc’h Keltiek a-wezhoù traoù digant ar bolitikourion ha ne blij ket atav dezho, met ne glask ket mont d’ober politikerezh e-unan.\nRU : Just a-walc’h, alies e klever ez eo sevenadurel obererezh ar C’hendalc’h Keltiek, tra ma ’z eo politikel hini ar C’hevre Keltiek…Ha koulskoude ez eus a-wezhoù danvezioù-studi er C’hendalc’hioù Keltiek evel “Europa 1992 hag ar broioù keltiek” da skouer…ha n’int ket dodennoù kentoc’h politikel ?\nLC : Nann ! Ar politikerezh ’zo ar stourm evit kaout ar galloud hag evit bezañ dilennet, ar pezh ne ra ket ar C’hendalc’h Keltiek…Koulskoude e vez komzet eus traoù tost ouzh ar politikerezh, ha n’int ket politikel avat…Da skouer pa vez komzet eus ar skolioù evel Diwan ez eo traoù e pled ar bolitikourion ganto –mat pe fall-, n’int ket politikel avat…Mod-all, pep tra ’zo politikel, evel ar buzhug e-barzh an douar, da skouer ! Pep tra a c’hell bezañ politikel peogwir e soñj d’ar bolitikourion ez eo politikel pep tra e pledit ganto, hag e pledont gant un tamm forzh petra…Arbennikaet eo bet an obererezhioù etre ar C’hendalc’h hag ar C’hevre.\nRU : Hag e c’hellit diskouez un tamm buhez diabarzh ar C’hendalc’h hag e Skourr Breizh ? Penaos e vez aozet ar skipailh a ra war-dro ar C’hendalc’h Keltiek, e live etrevroadel hag e live broadel ? Pet den a zo e-barzh Skourr Breizh ? Pet den a ya dre vras d’ar C’hendalc’hioù Keltiek ? Hag ez eo peurvuiañ an hevelep re ? Aozet e vez ar beajoù?\nLC : Ur burev etrevroadel ’zo, renet gant ar Skosadez Christine MAC KAY. Ar skourr a zegemer ar C’hendalc’h e-unan a zibab danvez-studi ar C’hendalc’h hag a ginnig d’ar burev etrevroadel a c’hell reiñ e soñj hag a c’hellfe nac’hañ. Graet e vez er C’hendalc’hioù gant yezh ar vro, gant saoneg ivez siwazh…Er wezh diwezhañ e oa ar C’hendalc’h Keltiek e Breizh, e Roazhon e 2001, e oa binvioù-troidigezh, met er broioù all n’eus ket…E live broadel ez eus ur burev e penn ar Skourr, ennañ Yann GWILLAMOD evel Kadoriad, Loig CHAPEL evel Sekretour, Yann TALBOD evel Teñzorer, ha Bernez AN NAIL evel dileuriad er burev etrevroadel. Un 30 bennak a izili ’zo er Skourr…Evit ar pezh ar pezh a sell ouzh ar C’hendalc’hioù Keltiek ez eo hervez ar bloavezhioù…Er bloaz-mañ da skouer e vo en Enez-Vanav, ha ne vo ket kalz a Vretoned da vont…Tud ’zo a ya alies evel-just, ha koulskoude ez eus tud nevez ivez bep bloaz…Kemmañ a ra un tamm memestra. Pep hini a ya d’e du, daoust deomp bezañ klasket…Met an dud a zeu eus un tamm forzh pelec’h ; re ziaes eo aozañ ar beajoù eta. E obererezh diabarzh Skourr Breizh e vez arveret ar brezhoneg hepken.\nRU : En ur lenn ar c’helaouennoù kozh hag ar re a-vremañ e seblant bezañ war an diskar an darempredoù etrekeltiek. Gwezhall e seblante bezañ ar C’hendalc’hioù Keltiek darvoudoù a-bouez en Emsav, rentaoù-kont fonnus embannet, ha bremañ er c’hontol menegoù dister a-walc’h…Hag e kav deoc’h ez eus un diskar ?\nLC : Tamm ebet, er c’hontrol ! Aozadurioù pe obererezhioù nevez ’zo bet savet, evel ar C’hevre Keltiek pe Gouel Etrekeltiek An Oriant evel-just, met ivet reoù all evel Gouel Etrekeltiek ar Fiñvskeudennerezh, Gouelioù-Mor Etrekeltiek, hag ur “Gevredigezh ar Berukennerien Geltiek” zoken !…Neuze, gwanaet eo bet ar C’hendalc’h Keltiek, ha ne vod ket ken pep tra, a-drugarez d’ar berzh o deus graet aozadurioù all avat\nRU : Ha bremañ, evit ar pezh a sell ouzh ar Gevredigezh Breizh-Kembre…Div gevredigezh ’zo a-benn ar fin, unan e Breizh, “Kevredigezh Breizh-Kembre”, hag unan all e Kembre, “Cymdeithas Cymru-Llydaw”, a embann Keleier Breizh-Newyddion Llydaw…Perak n’eus ket kentoc’h ur gevredigezh hepken, daou skourr enni ? Klevet ’m eus e oa “Breizh-Kembre” kentoc’h tuet war-zu an darempredoù armerzhel ha kenwerzhel, tra ma oa “Cymru-Llydaw” tuet war-zu ar sevenadur hag ar yezh…Hag ez eo gwir, ha perak ?\nLC : E Breizh ez eo da gentañ ur bodad eus kuzulioù-gevellañ ha darempredoù etre kêrioù ha ne ra ket kalz war-dro ar sevenadur, tra ma ’z eo e Kembre dreist-holl ur gevredigezh a ra war-dro ar sevenadur hag ar yezh. Brud fall ’zo bet lakaet d’an Emsav sevenadurel e Breizh en Eil Brezel-Bed, tamallet da vezañ faskour –ar pezh n’eo ket gwir-, hag en abeg da se o deus kalz tud aon d’ober war-dro ar sevenadur, ar pezh n’eo ket stad an traoù e Kembre, hag eno e vez gwelet mat ar sevenadur.\nRU : Hervezoc’h, piv ’zo a re niverusañ : ar Vrezhoned o deus desket ar c’hembraeg, pe ar Gembreiz o deus desket ar brezhoneg ? Hag hervezoc’h e oar un tamm Yann Vreizhat petra eo Kembre ? Peseurt diforc’hioù a zo a-benn ar fin etre ar Vreizhiz hag ar Gembreiz ?\nLC : Un tamm muioc’h a Gembreiz ’zo o c’houzout ar brezhoneg eget Brezhoned o c’houzout ar c’hembraeg. Ar Vreizhiz ne anavezont ket kalz Kembre, peogwir n’eo ket un enezenn evel Iwerzhon a anavezont kalz muioc’h, evel Bro-Skos ivez…Met Kalz Kembreiz ’zo ivez ha ne ouzont ket pelec’h emañ da vat Breizh… Disheñvel eo bet neuz ar stourm e Breizh hag e Kembre, peogwir o deus ar Gembreiz stourmet mat, e-lec’h lakaat bombezennoù droch e forzh pelec’h, oc’h ober traoù bihan met o vrudañ kalz ar pezh a raent, o tistujañ panelloù-hent da skouer dirak an holl, tapet gant ar polis ha gwelet mat e vezent, ha n’eo ket evel amañ e lec’h ma vez lakaet bombezennoù da darzhañ gant tud ha n’int gwelet mat gant den ebet, oc’h ober traoù kuzh rak an aon o deus… Er c’hontrol e Kembre e vez graet traoù bihan hep kaout mezh… ha tud ’zo a zo bet kaset d’an toull-bac’h evit traoù munut… en o zouez e oa a-wezhoù tud veur, anavezet mat evel maered pe gargidi… Un diforc’h ’zo etre speredoù ar Vreizhiz hag ar Gembreiz. E-touez ar Vreizhiz ez eus pe al lodenn vrasañ oc’h ober netra, pe un nebeut anezho oc’h ober kalz re…Ret e vefe kentoc’h ober traoù bihan met traoù mat…\nRU : Evit tremen da draoù all, hag ez eus ivez ur Gevredigezh Breizh-Kernev-Veur ?\nLC : A zo bet, met n’eo ket padet kalz a gav din…Met dre ar C’hendalc’h Keltiek ez anavezan kevredigezhioù eus Kernev-Veur evel-just…Souezhet eur gant ar Gerneveuriz a zo o vont war-raok marteze muioc’h eget ar Vreizhiz. Un nebeut a dud hepken ’zo o komz ar c’herneveureg, met memestra int deuet a-benn da sevel ur banniel anavezet bremañ ez-kefridiel ; a-wezhoù a vez lakaet war diez-polis, hag anavezet eo ar c’herneveureg evel ur yezh gant Breizh-Veur, ar pezh n’eo ket ar brezhoneg gant Frañs…\nDalc’het eo bet er bloaz-mañ ar C’hendalc’h Keltiek e Porzh-Erin (Enez-Vanav) d’an 12-17 a viz Ebrel 2004 war an danvez-studi “Maouezed Keltia en Istor”. Er bloaz a zeu e vo dalc’het e Bro-Skos. E Breizh e vo dalc’het e 2006 e Karaez, war an dodenn “An arzoù-kaer er vuhez pemdeziek er broioù keltiek\nEvit mont e darempred gant Skourr Breizh ar C’hendalc’h Keltiek : Sekretouriezh : 5, Hent Berlioz 29600Plourin-Montroulez - celtcong@bretagnenet.com "http://www.evertype.com/celtcong/cc-home-br.html"\nAr C’hevre Keltiek*\nE 1961 eo e voe savet ar C’hevre Keltiek gant ar Brezhon o chom e Iwerzhon Alan HEUSAFF hag ar C’hembread Gwynfor EVANS, a-benn arbennikaat ar stourm war an dachenn bolitikel. Embannet en deus bet ar C’hevre e soñjoù da gentañ er gelaouenn Celtic News (e saozneg penn-da-benn), eus 1963 da 1973. Abaoe ar bloavezh-mañ e vez embannet ez-mareadek ar galaouenn CARN, e saozneg hag e yezh pep bro geltiek. Heñvel a-walc’h eo aozadur ar C’hevre ouzh hini ar C’hendalc’h, gant diouzh un tu ur renerezh etrevroadel, a zo e Gadoriad an Iwerzhonad Cathal Ó LUAIN hag e Sekretour Meur hag Argomzer ar Manavad Bernard MOFFATT, ha diouzh un tu all Skourrioù broadel, re ar 6 bro geltiek evel-just, met ivez skourrioù e Bro-Saoz hag e Stadoù-Unanet, hag ur Skourr etrevroadel. Prantad pouezusañ buhez ar C’hevre keltiek a zo an Emvod-Meur Bloaziek, e pehini ez eo embannet mennadoù war a bep seurt dodennoù o sellout ouzh ar broioù keltiek, ha dalc’het a bep eil e pep bro keltiek, er wezh diwezhañ e Dulenn hag e miz Gwengolo a zeu e Kernev-Veur, tra ma vo dalc’het e 2005 e Breizh. Er Skourr Breizh ez eus bet evel-just meur a Sekretour abaoe krouidigezh ar gevredigezh. Goude Charlez AR GOV, betek 1965, ez eus bet Even GWALEREG, eleze Erwan VALLERIE, Ronan TREMEL, Jakez DEROUET ur wezh kentañ, Jorj ABHERVE-GWEGEN, Yann BOUESSEL DU BOURG, Youenn KRAFF, hag hiziv an deiz, evit an eil gwezh, Jakez DEROUET. Un 70 bennak a lennerion eus Carn a zo e Breizh, kalz nebeutoc’h a dud o kemer perzh e emvodoù ar Skourr avat. E-pad ur mare a zo, er bloavezhioù 1980, e oa embannet ur C’hannadig a-berzh Skourr Breizh ar C’hevre Keltiek, e galleg hag e brezhoneg, "Kannadig Keltia" e anv. Ret eo notiñ memestra ez eo ar saozneg yezh ar C’hevre el live etrevroadel, hag ar galleg e Breizh, dre maz eo niverusoc’h ar c’hallegerion eget ar vrezhonegerion, er Skourr Breizh.\n*Trugarekaat a ran Jakez DEROUET, bet aterset ganin e Kemper d’ar Merc’her 31 a viz Meurzh 2004, en deus va harpet da sevel ar pennad-mañ.\nKevreKeltiek : http://www.manxman.co.im/cleague\nSekretour Skourr Breizh : Jakez DEROUET\n10, ar Verouri-Nevez, 29700 Ploveilh\nGouel Fiñvskeudennerezh ha Skinwel\nar Broioù Keltiek:\nSavet eo bet ar gevredigezh-mañ e Inizi Gall, e Bro-Skos, e 1980. Evel an div gevridigezh meneget a-us e vez dalc’het ar Gouel-mañ a bep eil e pep bro geltiek. E Dundee eo bet dalc’het re bloaz-mañ d’an 31 Meurzh-3 Ebrel. E Bro-Skos ez eo staliet sez ar gevredigezh\nKedelloù : http://www.celticfilm.com.uk/\nKeleier Breizh-Newyddion Llydaw : Jacqueline GIBSON, 5 Clos Thesbis, Aberystwyth, Kembre.\nTeuliad savet gant Rafael URIEN\nKudenn bolitikel ar sioc'hanerezh\nE-barzh niverenn diwezhañ Kannadig Imbourc'h e oa bet embannet daou bennad e sigur ar sioc'hanerezh. O lennet em boa hep teurel re a evezh outo hag hep bezañ souezhet gant an danvez anezho, o vezañ ma ouien e oant bet savet gant kristenion. O tivizout avat dre zegouezh gant degemererion eus ar C'hannadig ha ne oant ket kristenion e veizis e oa bet ar re-mañ feuket hag anoazet gant ar mennozioù a oa displeget enno, dreist-holl dre ma lakaent e kont lezennoù e talvoud diwar vremañ en darn-vuiañ eus broioù ar C'hornog ez-kristen (hep kontañ, eveljust, meurriezoù, impalaeriezhoù, lakaomp, evel Sina maz eo ar sioc'hanerezh enni un ensavadur a-berzh-stad a redi ar merc'hed da ziforc'hañ goude bezañ lakaet er bed daou vugel).\nTro am eus bet pellzo, a gav din, da embann ur pennad o tennañ d'ar c'hraf mañ. N'em eus ket mui soñj resis eus pezh a skriven neuze ; me 'gav din e oan bet degaset da verat ar gudenn-se o komz eus Simone de Beauvoir a oa brudet-kenañ d'ur mare, e Bro-C'hall dreist-holl na petra ! Setu, o vezañ ma oa bet kont en diviz am boa renet gant ur c'henduad d'ar sioc'hanerezh eus kristenion a vefe a-du gant ar pleustrerezh-se, pe, da vihanañ, a zamantfe dezhañ, e klaskin dezrevell va savboent war an destenn-mañ.\nGouzout a reer a-walc'h ez eo bet erverzet al lezenn o tennañ d'an diforc'hañ e Bro-C'hall evel ur c'hounezadenn eus an emsav benevelour er riez-se, ha rak-se e fell din ensellout ar gudenn dreist-holl diouzh ur sellboent politikel ha n'eo ket an hini deneliezhek, mar karit, a zo disheñvel-krenn. Evel m'em boa merket, mouezhiet hag embannet eo bet lezenn 1973 e Bro-C'hall dindan ur gouarnamant eus ar gostezenn dehou, evel ma lavarer, nemet dindan levezon ul luskad kefredel enframmet e-unan en emsav kleizelour araogelour gall, diwanet eus ar brizh-dispac'h gall eus 1968. Stadet em eus avat, a-c'houdevezh, e oa bet degemeret penn-da-benn savboentoù an emsav gall-se gant lod stourmerion vrezhon, diwanet er bloavezhioù c'hwegont, ha da gentañ holl, gant UDB hec'h-unan. Se a verkan dre m'en em c'houlennan a-wechoù ha gouest eo an emsaverion da vagañ ur preder orinel evel broadelourion (pe gristenion vrezhon a-wechoù) ; anzav a ran em bez douetañs lies a wech, hogen se a zo un afer all, forzh penaos.\nDeomp avat d'ar gudenn hec'h-unan hag a denn da c'houzout, a-benn ar fin, hag entuañ a c'hell ur c'hristen gant ul lezenn o reizhwiriekaat ar sioc'hanerezh. Evit respont d'ar goulenn hervez ar poell e ranker skarzhañ an arvez trivliadel a roer d'an afer-se gant an div gostezenn, ne vern penaos, estrenvan ar merc'hed dougerezed en desped dezho hag estrenvan ar groueell e teur e vamm a venner drouklazhañ, ha na c'heller na prouiñ nag imbroudiñ na muzuliañ, hogen a faltazier evit reiñ koustiañs fall d'ar vuntrerion, ar pezh o laka, evel maz eo kaer gortoz, da fuloriñ kentoc'h eget da brederiañ, ha nebeutoc'h c'hoazh da vagañ morc'hed.\nLavaromp diouzhtu : arguzenn ar boan pe an estrenvan n'int ket arguzennoù dre m'en em harpont war un dangorelezh hegemm ha berrbad a-wechoù. Unan a c'hello klask en em lazhañ dre ma hañvalo e vuhez dezhañ d'ur mare bezañ dic'houzañvus ; mar bez saveteet goude un arnod c'hwitet d'en em zistrujañ, ha mar bez harpet gant tud vat a-c'houdevezh, e vo stad en den-se o vevañ pelloc'h.\nKemeromp degouezh ar wallerion, hini ar vaborgederion en o zouez. Lavarout a raio ar re-se deoc'h ez eo ken kriz ha ken dic'houzañvus o estrenvan gant an ezhomm o gwask ma rankont reiñ e walc'h d'o anien anez treiñ sod ; evit tec'hout diouzh o estrenvan eo e sevenont o zorfed enta.\nSkouerioù all a c'hellfed reiñ. Daoust ha ne zlefed ket aotren an helazherezh, n'eo ket hepken d'ar glañvourion dibare a c'houlenn, lakaomp, evit tec'hout diouzh diwaskoù 'zo, hogen ivez d'ar re o deus da blediñ gant bugale brednammet, pe gozhidi ken brednammet all, na c'heller kaout darempred ebet ganto, hag a vez o reuziañ enta ouzh un estrenvan didalvez a-grenn peogwir n'eus pare ebet da c'hortoz da vredkleñvedoù 'zo?\nGouzout a reer e vez barnet ar wallerion hag ar vaborgederion dre ma vresont gwirioù un nouez denel o tagañ ur bugel pe ur vaouez. An dalc'h, enta, e par ar sioc'hanerezh, ez eo gouzout ha bez' ez eo ar groueell un nouez denel. Kenduidi ar sioc'hanerezh a lavar pe ez eo ar groueell ur seurt krign-bev o deus ar merc'hed ar gwir d'en em zistrobañ dioutañ evit kenderc'hel da vevañ ur vuhez aesoc'h eget na vefe a-hend-all, pe n'eus a nouez denel nemet diorreet e vefe ha gouest da ren e-unan ur vuhez denel.\nTenn eo degemer ur bennaenn a seurt-se. Ma plegfed d'henn ober e rankfed darbenn ne vefe mui an diskianted dibare, ar re a zo tizhet en o c'hozhni gant kleñved Atzheimer, lakaomp, nouezoù denel hag e vefe reizhwir o distrujañ peogwir e sammont ar gevredigezh en aner a-grenn. Gwir eo ez eo bet helazhet seurt klañvourion en Alamagn dindan ar renad kenelwerinat hag ivez, e-barzh riezoù 'zo evel Sveden e-pad meur a zek vloaz, a-raok ha goude ar brezel diwezhañ.\nSklaer a-walc'h eo koulskoude n'eo ket degouezh ar c'hroueelloù heñvel ouzh hini an dismantroù-tud-se, ha n'o devo biken, adal maz int kraouiet en o c'hleñved buhez denel ebet ken. Un tonkadur a zo stag ouzh ur groueell, adal deroù e engehentadur, hag an tonkadur-se eo, en hon amzer a lezenneladur ar sioc'hanañ, a zo distrujet dre ziviz un den all oc'h emellout dre e rezid hag dre e frankiz e-unan, e pep kiriegezh enta, e pevar-ugent dre gant eus an degouezhioù. Gwechall e oa disheñvel an traoù, eveljust. Dibaot e oa ar ganedigezhioù direizhwiriek ; ur c'heverreuz a oa anezho ha ken strafuilhet e oa ar merc'hed dougerezed dre wallzarvoud ma oa teñvalaet o meiz hag o skiant, a-wechoù, pa ziforc'hent, dreist-holl gwechall eveljust, se a adlavaran, hag asur eo em spered e tlejed bezañ digospekaet un emzalc'h a seurt-se, a oa barnet gant ar stad forzh penaos, evit arbennoù n'o doa netra da welout gant ar feiz eveljust.\nLavaret em eus alies ez eo bet ar stourm evit lezennelaat ar sioc'hanañ ur gadoberiadenn, e-touez re all, renet gant kenduidi ar brederouriezh arnevez evit diverkañ aspadennoù diwezhañ ur bedveizadur relijiel henvoazel, diazezet war un diskulierezh a-berzh un Doue trehontel embreget dre hanterouriezh ur bobl dilennet, yuzev, kristen pe vuslimat. Ne gredan ket enta ez eo gwirion ar bruderezh santimantel kaset en-dro d'an arvez deneliezhek a glasker gwiskañ d'an emgann politikel-se. Evit gwir, a-c'houde maz eo bet mouezhiet al lezenn e Bro-C'hall e 1973, ez eo bet lamet an arbenn trivliadel a roed d'ar stourmadenn. Rak-se ivez o deus atebeion an Iliz katolik en Alamagn soñjet, goude maz eo bet mouezhiet al lezenn en o riez, ne dalveze ken ar boan d'ar gristenion perzhiañ er c'huzulioù ensavet evit lakaat ar merc'hed d'emouezañ ouzh ster grevus an ober a vennont kas da benn. E devoud, ar peurliesañ, en holl riezoù m'emañ dezvelaet ar sioc'hanañ, ez eo evit abegoù a aezentez hag a gletadurezh, mar geller lavarout, e tibab ar merc'hed, dimezet pe get, sioc'hanañ, e-giz pa ne vije pouez na ster gant hevelep kammed, lakaomp, evit navgont dre gant anezho.\nEvel m' em eus evezhiet alies, kadoberiadenn ar sioc'hanañ da zezvelaat a zo ereet strizh ouzh ur stourmaden all renet atav gant kenduidi ar brederouriezh arnevez, an hini a zo bet kaset da benn dindan talbenn an dieubidigezh revel, - dirollerezh a vefe ar ger dik, evit gwir, hepmui - ur stourmadenn a ya en-dro abaoe dibenn ar brezel diwezhañ, hogen dreist-holl, a-c'houde brizh-dispac'h gall 1968, un tebet dieubidigezh enta graet ganti eus arver ar rev un drammgaezhiadezh e-touez re all, e-tal hini an alkol hag ar butun. Marteze o deus an denion ezhomm drammoù evit disoñjal ez int denion, tonket dezho an ankou hag an distrujidigezh, da welout, hogen ne zlefent ket klemm neuze ma klañvont ha ma varvont diwar o arverañ, gant ar c'hiroz, ar c'hrign-bev pe an hadep. Skrivañ a ran: ne zlefent ket, rak a-benn ar fin, ez int tud reuziet gant ur stuzegezh hollveziadel en hor c'hevredigezhioù, a zo bet sammet warno, dre ma n'eus kevredigezh dazeilat ebet gouest d'o dedennañ ha d'o degemer abaoe maz eo aet an Iliz da get evel pobl diles. Trueziñ a ran ouzh ar geizh-se touellet gant ar sofisted a zo e penn ar galloud en holl riezoù, hag ar re-mañ ivez torfetourion peogwir ez int kiriek d'o diwaskoù ha d'o marv, evito da vezañ, a-hend-all, tud a vertuz a bep hent, enframmet ervat er gevredigezh ; bezit asur : n'eus ket anezho kaezh tud.\nUr wech lavaret se, ne gredan ket ez eus tu da gemm al lezennoù oc'h aotren ar sioc'hanañ. Hor c'hevredigezhioù europat kempred, er c'hevandir-mañ koulz hag en hini Nevez, a zo kevredigezhioù dizoue, ha klotañ a ra al lezennoù-se gant diazezoù prederouriezhel o stuzegezh.\nAr gristenion en hor riezoù kornogat n'int mui nemet ur bihanniver ; n'int ket zoken ur maeskenel peogwir e fell dezho bezañ kevanet ouzh ar gevredigezh dizoue m'emaint klenket enni. Hogen an nebeudig anezho o deus miret bepred ar feiz, unan dre gant eus ar boblañs, n'o deus na kentel nag absolvenn da reiñ d'ar re na lodont ket o feiz ; bras a-walc'h eo ar re-mañ evit gouzout pezh a reont, ha n'o deus nemet sammañ holl riskloù o difeiz er bed-mañ koulz hag er bed all.\nEstrenion omp, ni kristenion ? Moarvat, ha gant Roparz Hemon, e Breizh, e c'hellomp lavarout ez omp diwar vremañ, div wech estren en hor bro, evel Brezhoned, evel brezhonegerion, hag evel kristenion. Hejomp kuit enta ar boultrenn diwar hon treid, hervez ali an aviel ; deomp d'ar gouelec'h evit ar mare, o klask ennañ hent un douar nevez.\nNe lavaran ket eveljust e ranker disfiziout diouzh an holl stourmadegoù a vez renet evit gwellaat stuz divezel ar gevredigezh, war zigarez o defe holl ur pal politikel dirgel. Soñj a zo c'hoazh eus ar stourmadeg a-enep d'ar barn d'ar marv, ma c'helle an holl kemer perzh enni. Daou dra am eus kavet iskis e par ar stourmadegoù-se evelato ; da gentañ, n'he deus ar stourmadeg a-enep d'ar barn d'ar marv broudet er C'hwec'hkogn luskad poblek ebet nag angerz ebet ; ha d'an eil, n'eus ket bet soñjet biskoazh er riez-se ren ur stourmadeg a-enep d'an enluerezh rediek, a ra eus nep piv bennak a zo un danvez drouklazher. E sigur an enluerezh-se e oa tu dreist-holl da lavarout : "Nous sommes tous des assassins !" Kalz angerzekoc'h eo bet ar stourmadeg evit lezennelaat ar sioc'hanerezh. Perak ? Klaskit ur respont. Ar pezh a zo diac'hin er stourmadeg-se eo ne oa biskoazh anv eus an danvez-buhez a oa da zistrujañ, a c'helle bezañ hini un den-meur pe ur sant, koulz hag hini un torfetour pe ur muntrer. Daoust ha difennet e vefe en em soñjal hag ober goulennoù zo ? Se a gredfed a-walc'h a-wechoù.\nNotenn : Er bloaz 2001 ez eo bet savet ar pennad-mañ.\nAn Heuliadoù d'an Dieubidigezh Revel\nFellout a rafe din lavarout ur ger bennak war un arvez eus kudenn ar sioc'hanerezh, pe eus he heuliadoù, ha n'eo ket bet meret gant Youenn Olier en e "Notennoù Politikel" ; ar sioc'hanerezh a lavaran, hogen hag a zo liammet dre vras gant an tebet dieubidigezh revel.\nEvit d'ur gevredidigezh, d'ur sevenadurezh dreistpadout hag en em zioren kantreol e fell dezho bezañ stabil pe d'an nebeutañ chom hep gouzañv re a stroñsadoù, rak buan a-walc'h e tiwan enni kudennoù hag a zeu, ken buan all, da vezañ diziluziadus. Kemeromp da skouer : kudenn ar C'hefioù Gledemdenn e Bro-C'hall ; ar reizhiad dibabet en derou-holl a zo bet an hini dre zasparzhidigezh, da lavarout eo, paeet e vez an emdennidi gant skodennoù ar re a labour (an oberianted). Bez' e c'hell arc'hwelañ hevelep reizhiad gant ma chomfe stabil a-walc'h an dregantad emdennidi e keñver niver ar skodennerion. En derou ez ae mat an traoù ; bez' e oa, lakaomp, 4 pe 5 skodenner evit un emdennad, bremañ ez eus war-dro 2,5 skodenner evit 1 emdennad, ha warc'hoazh e tigresko c'hoazh niver ar skodennerion e keñver an emdennidi war pezh a lavarer, ha neuze ez en em gavomp gant kudenn ar wastell da lodennañ : gant muioc'h a dud eget rakwelet ha gant an hevelep gwastell e vo bihanoc'h lodenn pep hini, pe neuze e vo ret kaout ur wastell vrasoc'h evit chom hep krennañ war lodenn pep hini. Perak hevelep emdroadur ? Evit un darn vat ez eus aze araokadennoù bras ar vezekniezh hag a zo kiriek eus an dra-se ; hiraet kalz eo bet goanag-bevañ keitat an dud - war-dro pemzek bloaz bennak ouzhpenn abaoe un hanter kantved - hag er c'heit-se ez eo bet izelaet, ouzhpenn, oad an dud evit mont war o leve. Goude-se n'eo ket diaes kompren e savfe aze ur gudenn, hogen hag a c'hellfe bezañ diluziet, memestra, gant ur skoliad daouzek vloaz desket gantañ un tamm jedoniezh. An arbenn all d'ar gudenn a zo koazhadur frouezhusted ar c'houbladoù ; betek neuze ne oa ket bet santet re ar gweredoù anezhañ, rak ez eo ret d'ur rummad-tud tremen evit henn stadañ, met bremañ maz eo krog rummad baby-boom ar goudevezh-vrezel da vont war e leve e vez doujet d'an heuliadoù. Dleet da veur a wezher ez eo koazhadur ar frouezhusted ; anavezet mat eo lod anezho daoust dezho chom hep bezañ anzavet ent kevredik ; sklaer eo, da skouer, n'eo ket estren eus an dra-se pleustrerezh gwitibunet an hilastalerezh hag ar sioc'hanerezh ; e kenstur gant an dra-se e kil an tiegezh henvoazel ensavadekaet gant an dimeziñ relijiel ha trevourel e gounid ur stumm hebleg, hogen muioc'h berrbad, a genannezerezh, e-lec'h a vez kantverzet alies ganedigezh ur bugel evel ur riskl andarbennadus. En diwezh, un niver war-gresk a vaouezed en em ouestl d'o buhez vicherek a-raok genel bugale, met diwezhatoc'h e c'hanont, nebeutoc'h a vugale o deus peurvuiañ.\nAn hevelep gweredoù a vez kantaezet gant un ensavadur all, ma vez lorc'h enno gant ar C'hallaoued, eus ar "C'hedskor" e fell din komz, gwir donell Danaïdezed ma vezont atav war glask diskoulmoù evit stouvañ he strad ; klask a reont krennañ war an dispignoù eveljust, evel hini ar mezegadelloù da skouer, meneget da gentañ-penn atav gant ar meziennoù, hogen, biken ne vez kel eus paouez da baeañ ar sioc'hanadennoù gant ar C'hedskor, pa n'eo ket ur c'hleñved, kaout bugale. War bep pakad sigaretennoù e vez skrivet bremañ : "butuniñ a lazh", rak e ouzer pegement e koust aroueliañ ur butuner taget gant ur c'hrign-bev, hogen, war ar pakadoù stevelloù, ma vez graet forzh bruderezh er meziennoù, ne gredan ket e vefe skrivet :"fouzhañ a lazh", koulskoude, ken ker mar n'eo ket muioc'h, e koust mezegaduriñ un den tapet gantañ an HADEP, hep kontañ ma vez distrujet e vuhez alies, ha reoù all dre gontammidigezh..\nKement-mañ holl en dije gellet bezañ bet rakwelet gant ar bolitikerion a-raok dezho kemer disentezioù ha mouezhiañ lezennoù hor c'has end-eeun d'an emlazh en Europa, hogen emaomp e demokratiezh, hag er werinveliezhoù, preder pennañ nep politiker a zo strivañ da c'hounit e addilennidigezh tostañ hag evit se, arabat c'hoari ar re gKassandras, hogen kentoc'h mont a-du atav gant e zilennva galloudel.\nE diouer erziwall, ha na vezañ rakwelet pezh a dlee c'hoarvezout, e c'heller bepred kemer diarbennoù evit reizhañ ar saviad da-c'houde, hag evit pezh a zo kel anezhi amañ, ober en diwezh ur politikerezh genelouriezhel evel, da skouer : skoazellañ ar mammoù tiegezh o reiñ dezho ur gopr mammel, evel maz eo bet graet e Bro-Swedenn, mar ne fazian ket, e lec'h o c'has e pep degouezh etrezek marc'had al labour, emen ez eus bepred un dic'hwel padus, hogen, se ne vefe ket kavet politicaly correct gant al lobby benevelour, na gant ar c'hedveno kennebeut, kenteliet ma vez dizehan gant ar meziennoù.\nNann, an diskoulm kinniget gant hor politikerion a zo atav an hevelep hini : an enbroerezh eus tud eus an trede-bed, Azia pe Afrika, evel maz erbede un danevellskrid eus Rannad Poblañs Aozidigezh ar Riezoù Unanet er bloaz 2000 ; evit derc'hel keñverioù-bremañ etre oberianted ha dioberianted e rankfe ar pemzek bro eus ar Geduniezh Europat derc'hel digor he dorioù da 159 milion enbroidi, ac'han da 2025 : 44 evit Bro-Alamagn, 26 evit Italia, hag hepken 23 evit ar C'hwec'hkogn ... Un tammig reuz en doa graet an dra-se er metoù politikel d'an ampoent, hogen buan e voe tavet war an dra-se. Koulskoude, oc'h ober e vad eus e donedigezh e Bruksell d'an 29 a viz Gwenveur 2004 evit degemer ar priz Sakharov 2003, deroet dezhañ gant Parlamant Europa, en deus Kofi Anann, sekretour-meur A.R.U., adlavaret c'hoazh mennadoù an ensavioù bedelour ma hañval bezañ an argomzer anezho evit an enbroerezh en hor c'hevandir kozh, oc'h adkemer an arguzennoù anavezet : ret-mat eo an enbroerezh evit Europa dre m'o deus an Europiz nebeutoc'h-nebeutañ a vugale, koshaat a ra he foblañs hag emañ o tigreskiñ, pezh a zedenn peorion eus peurrest ar bed. Hogen, evit diwall diouzh reizhiad mafiaek an dreizherion, hag hini an dungoulennerion-repu, ez eo ret krouiñ gwir boellodeoù enbroerezh reizhek ; neuze e fell deomp ur gwir genober etrevroadel. War ar c'hannaded hag a oa o c'hortoz ul lid evit rentañ gouvri da Sergio Vieira de Mello, derc'houezer arbennik A.R.U., lazhet en ur gwalldaol e Bagdad, d'an 19 a viz Eost 2003, e taolas areizh Kofi Annan ur yenijenn bennak, war pezh am eus lennet. Mard e voe sartaet kannaded an tu kleiz ha tu kleiz-pellañ, re ar c'hreiz oc'h asantiñ d'ar raklun, re an tu dehou avat o deus klemmet... hogen en dizurzh, ken en doa balbouzet Hans-Gert Pöttering, kadoriad ar strollad PPE, un tamm divarc'het, neket ur respont war grafadur an enbroerezh, hogen unan war Sakharov. Ur wech ouzhpenn, Europa dizunvanet-holl war ur c'hraf penndalc'hel evit he dreitvevadur a sko war-du ar gwashañ diskoulm.\nPezh a zo sur er gobidell-mañ, en tu all d'an devoud na vefe mui goude-se eus Europa, an Europa a anavezomp a-viskoazh, ne vefe tamm ebet an diskoulm a c'hortozfemp, rak, mard ez eus ezhomm eus micherourion en Europa, ez eo eus reoù uhelouestek evel e Norzhamerika, ha neket eus darbarerion dizesk ha n'eus ket mui ezhomm anezho ; ar greantioù emen e c'hellfent labourat a zo bet dilec'hiet seulabred etrezek ar broioù, digoustusoc'h an dorn-labour enno. Neuze, ne vefent nemet evit en em verniañ muioc'h c'hoazh e bannlevioù reuzeudik ar c'hêrioù bras, e-lec'h e stummfent getoioù tud dilabour, oc'h en em reiñ d'an holl drafikoù eneplezenn, ha gant pezh a welomp o c'hoarvezout bremañ gant an islamourion oc'h ober o reuz un tammig e pep lec'h, ez eus tu d'en em c'houlenn ha n'omp ket aet seulabred re bell war an tu-se. Ezhomm eus micherourion uhelouestek a lavaren, hogen ezhomm anezho a zo ivez en Afrika pe Azia, evit diorren ar broioù-se ; neuze, klask o dedennañ en Europa a vefe emgarantez glan eus hor perzh, dres pezh a vez rebechet ouzh an Amerikaned gant ar C'hallaoued, pa welont o imbourc'herion yaouank mont da labourat er Stadoù-Unanet pe er C'hanada, goude bezañ o stummet e-pad bloavezhioù.\nAn diskoulmoù da gudennoù tudegezhel Europa a zo da gavout ennomp hon-unan, Europiz ; deomp da zigeriñ hon daoulagad evit o gwelout, pe da bediñ Doue evit dezhañ o diskouez deomp.\nAn Aeled er Bibl\nAlies e vez meneget an aeled er Bibl, kenkoulz en Testamant Kozh hag en Testamant Nevez. En ur harpañ war ar pezh a zo skrivet diwar o fenn, emaomp o vont da glask respont da zaou c'houlenn : Piv ez int ? Petra a reont ?\n1 – Piv eo an aeled ?\nE yezhoù ar Bibl, ar gerioù implijet evit "ael" a zo MALAK en hebraeg hag AGGELOS e gresianeg. An daou c'her-se o deus an hevelep ster: "an hini kaset" pe "ar c'hannad". Ar wrizienn Malak a zo e orin anv ar profed Malaki (= va c'hannad).\nAr respont klokañ d'ar goulenn "Piv eo an aeled?" a zo roet gant Hebreed 1:14, "Ha n’int ket holl speredoù oc’h embregañ ur servij, ha kaset evit seveniñ ur ministrerezh e-keñver a re a dle resev ar silvidigezh da hêrezh?" Sklaer eo eta penaos int speredoù, boudoù speredel. "Kaset" int, ar pezh a glot mat gant o anv: "kannaded"\n- An Tronioù (Koloseiz 1:16)\n- Ar Mestronioù (Efeziz 1:21, Koloseiz 1:16)\n- Ar Priñselezhioù (Efeziz 1:21, Koloseiz 1:16)\n- Ar Galloudoù (Efeziz 1:21, Koloseiz 1:16, 1 Pêr 3:22)\n- An Nerzhioù (Efeziz 1:21, 1 Pêr 3:22)\n- Ar Serafined (Izaia 6:2)\n- Ar Cherubined (meneget int alies en T.K., da skouer Geneliezh 3:24, 2 Samuel 22:11, Ezekiel 10:1; en T.N., ez int kavet en Hebreed 9:5)\n- An Arc'hael (1 Tesalonikiz 4:16, Jud 9).\nBez' ez eus un arc'hael hepken, hag e zere a seblant uheloc'h eget hini an aeled all. Ar wrizienn ARC'H e gresianeg a dalvez "kentañ", pe "pennañ".\n- "Mikael", an arc'hael (Daniel 10:13, Daniel 12:1, Jud 9, Diskuliadur 12:7). Penn-bras lu Doue eo, e anv a dalvez "evel Doue"\n- "Gabriel" (Daniel 8:16, Daniel 9:21, Lukaz 1:19-26). E anv a dalvez "Doue a zo galloudus".\nAn aeled a zo speredoù, met e c'hellont kemer stumm un den. Ar skouerioù a zo niverus; setu daou anezho en T.K. ha daou en T.N.: Geneliezh 19:1, Barnerien 6:11, Yann 20:12, Oberoù 12:7. Posupl eo zoken gwelout un ael hep henn gouzout (Hebreed 13:2). Komz a reont yezhoù dezho o-unan, a c'heller komz ivez gant sikour ar Spered-Santel (1 Korintiz 13:1).\n2 – Petra a ra an aeled?\nEvel-just, e servijont Jezuz hag ec'h azeulont anezhañ (Mazhev 4:11, Mazhev 13:41, Mazhev 25:31, Mazhev 26:53, Lukaz 2:13, Lukaz 22:43, Hebreed 1:6, Diskuliadur 22:16).\nKinnig a reomp dalc'hmat ur veuleudi da Zoue (Salm 148:2, Diskuliadur 7:11-12).\n3 – Traoù da c'houzout diwar-benn an aeled\nO fealded hag o lealded e-keñver an Aotrou a zo peurvat, met krouadurien int eveldomp. Dre-se, difennet eo ouzhimp o azeuliñ, ha n'o deus doare ebet eus an doueelezh (Romaned 1:24-25, Koloseiz 2:18, Diskuliadur 19:10, Diskuliadur 22:9).\nBez' ez eus aeled hag a zo kouezhet; dilignezet int eta bremañ (Mazhev 25:41, 2 Pêr 2:4, Jud 6, Diskuliadur 12:9). Satan e-unan a zo un ael kozh a renk uhel. Kouezhet eo en abeg d'e lorc'h (Izaia 14:4-23, Ezekiel 28:11-19).\nSikour an aeled a zo prizius evidomp. Ra welot anezho o seveniñ ur ministrerezh galloudus e-pad ho puhez.\n« Karc'hariet e oan ha deuet oc'h betek ennon »\nD'ar Sul 29 a viz C'hwevrer e voe lidet an oferenn e brezhoneg (evel ma vez graet bep Sul diwezhañ ar miz) en iliz Sant Erwan ar Vinic'hi. Sul kentañ ar c'horaiz e oa.\nC'hoarvezout a rae an deiz a-raok ma kroge prosez hor prizonidi dirak lez-varn arbennik Pariz. Setu perak e voe pedet evito, o terc'hel soñj eus komzoù Jezuz : «Karc'hariet e oan ha deuet oc'h betek ennon».\nWar un dro e voe pedet evit an holl dud o c'houzañv, ar re heskinet, ar re a stourm peoc'hus evit ur bed reishoc'h.\nUn daou ugent bennak a dud o devoa kemeret perzh en oferenn-se. Muioc'h a dud a vije bet ma vije bet gwelloc'h an amzer. N'eus forzh penaos e ouzomp mat eo deuet rouez bremañ an dud a zo chomet war un dro Kristenion ha brezhonegerion.\nEvit kompren an homelienn graet ganin ez eo mat lenn an testennoù : Levr an adlezenn 26, 4-10 ; St Lukaz 4, 1-13.\nDoue ar Frankiz\nDoue a azeulomp hag a rentomp gloar dezhañ a zo Doue ar Frankiz, Doue an dieubiñ.\nRoet en doa ar frankiz d'e bobl Israel. Sklaved e oant e Bro-Egipt, kalet ar vuhez ganto, gwasket gant Egiptiz. Rediet e oant da labourat evit Farao, hep gopr, hep frankiz. Met Doue a zo deuet da gemer perzh en istor ar bobl, ha dieubet en deus tud e bobl dibabet. O lakaet en deus da dreuziñ an dourioù ha da gavout o frankiz war o douar, Israel.\nFellout a ra dezhañ hon dieubiñ ivez bremañ, en hor bed-ni, en hon amzer-ni rak dalc'het omp, karc'hariet, prizoniet, zoken mar ne welomp ket an dra-se.\nEus petra enta hon eus ezhomm da vezañ dieubet ? daou seurt frankiz a zo da c'hounit, rak daou seurt sklavelezh a bouez war hor choug.\nDa gentañ ez eus sklavelezh diavaez. En endro ma vevomp ennañ ez omp toullbac'het. Gwasket e vez mab-den gant kalz a nerzhioù enep dezhañ : nerzhioù an armerzh, nerzhioù an arc'hant bras, met ivez nerzhioù ar politikerezh digalon, didruez, nerzhioù ar galloud a gas da netra gwirioù Mab-den ha gwir ar pobloù da gas war-raok o dazont.\nBez' hon eus da stourm ivez enep da nerzhioù all : pouez pounner ar sevenadurioù bras, sevenadur danvezel ar c'hornog, nerzhioù ar c'healadurezhioù a venn war un dro lazhañ an den ha lazhañ Doue e kalon an denelezh.\nUr sklavelezh diabarzh, soutiloc'h, a wask ivez warnomp : ar pezh en em led e kalon pep hini : gwarizi, lorc'h, brasoni, emgarantez, diegi, lontegezh, dic'hlanded. Da bep hini neuze da gas da benn ar stourm warnañ e-unan.\nMet penaos bezañ dieubet ? peseurt binvioù a ro an Aotroù Doue dimp ? Reiñ a ra dimp da gentañ, pebezh prof kaer ! an reir vertuz a heñch ac'hanomp war-du Ennañ hag e Rouantelezh : Ar Feiz, evit ma vo ur ster d'hor buhez.\nAn esperañs, evit ma vo kalon ennomp da glask diazezañ ur bed gwelloc'h ha reishoc'h.\nAr garantez, dreist pep tra, ar vertuz na dremeno biken, nag er bed-mañ nag er bed all, evit ma tougo frouezh mat hon holl strivoù.\nFiziout a ra an Aotroù Doue ennomp an teir vertuz-se evit ma poagnimp da sevel ur bed a reizhder, a beoc'h, a wirionez. N'eo ket ar gwallnerzh, ar feulster, an droug a dle trec'hiñ, met ar justiz, ar wirionez. Ar gristenion a zo galvet da heuliañ komzoù Jezuz Krist en aviel : evurus ar re zous rak dezho e vo roet an douar prometet.\nSetu perak ez omp bodet amañ evit pediñ. Pediñ a reomp evit ar re a labour kalonek evit ur bed reishoc'h, gwelloc'h, hag a vez heskinet alies abalamour d'o engouestladenn.\nPediñ a reomp evit ar re a labour evit ar re a c'houzañv, en o c'horf pe en o c'halon, en o spered, ar re a zo toullbac'het, an holl brizonidi politikel er bed. pediñ a reomp evit hor bro hag an dud a vev enni.\nEvel Jezuz klaskomp neuze bezañ tud dieub ha sonn dirak ar vuhez. Jezuz a oa bet temptet er gouelec'h gant an Diaoul. Lec'h ar gollidigezh pe hini ar silvidigezh eo ar gouelec'h, ennañ e c'heller en em goll, koll ar vuhez wirion, pe, tostaat ouzh Doue ha bezañ salvet.\nStourmet ha trec'het en doa Jezuz war an temptadurioù a zo reoù pep hini ac'hanomp c'hoazh en deiz a hiziv, en hon bed a hiziv.\nAn temptadur kentañ eo soñjal, krediñ n'eus silvidigezh nemet en traoù danvezel : ar bara, an arc'hant, an deknikelezh.\nAn eil temptadur eo en em lakaat sklaved, daoulinañ dirak an droug, ar gaou, ar fallentez.\nAn trede hini eo klask kemer plas an Aotroù Doue : krediñ ez omp mistri war bep tra, war ar bed, war ar vuhez, war ar re all, war an dazont. Krediñ ez omp-ni Doue, ha n'eo ket krouadurion.\nEvit diwall mat diouzh an temptadurioù-se heuliomp Sant Erwan, alvokad ha barner. Dreist-holl amañ er Vinic'hi m'eo bet ganet. A-hed e vuhez a veleg en deus bet difennet ar re wasket, ar re baour ; klasket en deus ar frankiz evit e vro, klasket en deus lakaat ar peoc'h hag ar justiz etre an dud.\nGant sant Erwan enta, eomp betek kalon, betek kreiz donañ hor feiz kristen. Amen.\nUr Romant Istorel war Ar Bonedoù Ruz...\nFavreau Jacqueline .- Pilhaouer ha Boned Ruz .- 124 p. e ti an Here, Plougastell-Dz 29470.\nAn 18 vet romant eus rummad "Levrioù Skol Al Louarn eo al evr-mañ, mat-tre evit ar grennarded… hag ar re goshoc'h. Kontañ a ra un darn eus buhez ur pilhaouer da vare emsavadeg ar bonedoù-ruz dindan ar Roue Gall Loeiz XIV. Bourrus eo da lenn ha reiñ a ra un daolenn d'al lenner eus petra c'helle bezañ buhez un den diwar ar maez d'an ampoent, paour ha paour-razh a-wechoù, hogen evel hiziv c'hoant gantañ karout ha bezañ karet, gwellaat e stad hep gwerzhañ e ene evit keloù-se.\n...Hag an Tad Mat\nUn evezhiadenn evelkent, ar meneg faos eus emzalc'h an Tad Maner d'ar poent-se hag an notenn p. 112 a lavar e vefe bet kaset "gant an Dug de Chaulnes d'ober misionoù e Breizh izel, dezho da bal sachañ ar bobl a-du gant ar Roue ha Doue". Ne gredan ket e ranker barn an darvoudoù evel-se, ken prim. Da vihanañ e vefe ret skrivañ "An dug de Chaulnes a oa laouen gant misionoù an Tad Maner, a rae e seizh gwellañ dre e visionoù da zegas ar peoc'h en-dro da ren er vro. E bal a oa avielañ, eveljust, hogen sur eo e servije ivez obererezh an Tad Maner d'an Dug ha d'ar Roue". Lenn evit gouzout muioc'h levr an Aotrou Séjourné levrenn II p. 180-183 .\nUr Gendael E Landeda Diwar-Benn Gwalarn\nPemp den warn-ugent a zo en em gavet da zeiz ar votadegoù e Landeda, porzh an Aber Ac’h, da studiañ a-gevret darvoud pouezusañ an ugentvet kantved e Breizh : ar gelaouenn GWALARN. Aozet e oa gant ABER, kelaouenn vrezhonek a lennegezh.\nDodenn ar gendael a oa : « Gwalarn en e amzer, Gwalarn en hon amzer ».\nRet eo notiñ e oa pep tra e brezhoneg e-pad an devezh-se, ur brezhoneg par e live da n’eus forzh peseurt yezh eus hon amzer, gouest da zisplegañ kement meizad a zo, hag en devezh-se eta, dreist-holl istor ha skridvarnerezh.\nDudius-tre e oa bet ar prezegennoù : unan gant an Aotrou Coic diwar-benn istor ar brezhoneg. Re hir e vefe displegañ kement-tra amañ siwazh ! Evelkent en deus diskleriet dichek « Evit ar galleg e ranker gortoz an dekvet kantved evit kavout ul lennegezh bennak labouret ; evit ar brezhoneg n’eus troc’h ebet gant predeneg an enezenn he doa dija ul lennegezh uhel », 2000 vloaz zo eta, ac’hano arz dibar ar c’hlotennoù diabarzh, gwerzioù Taliesin hag an drouized…\nGoude-se ez eus bet un displegadenn diwar-benn « Brassell war istor Gwalarn » gant Pierrette Kermoal, a zisklerias da heul R. Hemon « Ar brezhoneg ne rank ket bezañ e servij un ideologiezh ha pa vefe ar vroadelouriezh »Fellout a rae dezhañ enta krouiñ testennoù o defe drezo o-unan un dalvoudegezh lennek bennak, dre forzh labourat warno. Ha deuet eo a-benn.\nUn diaraoger en doa : Tangi Malmanche, a zo bet displeget deomp e oberenn a ziaraoger gant « Spered ar Vro » e 1903. Emili Olier a ginnigas oberenn Youenn Drezen « An dour en-dro d’an Inizi » ha da echuiñ e voe studiet romant pouezusañ R. Hemon hervez renerez ABER a rene an devezh, « Tangi Kerviler ».-\nAr Vro-Gozh, Kant Vloaz 'Zo\nGwall izel eo kouezhet ar spered broadel e Breizh : Den n'en deus klemmet pa voe divizet gant TRI YANN AN NAONED, da geñver an "Nozvezh kletiek" chom hep kanañ ar Vro Gozh, tra m'o deus Korsikiz kanet o c'han broadel-int e Pariz an nozvezh, bet aozet ganimp-ni, Bretoned ! Ar perag a gement-se a zo bet roet dichipot gant An TRI YANN war al leurenn : abalamour da brosez an ARB, istor Kever, ne felle ket dezho reiñ koad d'hor c'hannañ !\nKorsikiz, avat o devez kalz muioc'h a vombezennoù egedomp ni e Breizh gant un darn vihan-tre a stourmerien a zo anat-tre ez eo bet gouleviet o frosez ouzh o lakaat da c'hortoz betek pevar bloaz en toull evit o barn dres e-pad an div dro eus ar votadegoù kanton ha rannvro !\nAr bloaz-mañ 2004 ma vo lidet kantvet deiz ha bloaz ar Vro Gozh gant ar Vrezhoned gwirion, o deus an Tri Yann, hag en o zouez, na petra 'ta an Aotrou Jossic ex UDB hag er PSF bremañ lakaet ar VEZH warnomp, ha kement-se dirak millionoù a arvesterien-skinwel !\nE Lesneven e fin miz Mae an hini eo e vo lidoù war an ton bras diwar-benn « ar VRO GOZH », aozet gant Ti ar Vro Bro Leon. Poent eo eta deskiñ komzoù ar c'han broadel !\nDispont kreiz ar brezel hon tadoù ken mat\nO Breizh ma bro, me 'gar ma bro\nTaldir Jaffrennou, 1904\nDalc'het e vo er bloaz-mañ adarre ur c'hamp katekiz evit ar vugale etre 7 ha 13 bloaz.\nE Landreger e vo, eus al Lun 16 a viz Eost betek ar Sadorn 21, klozet gant un oferenn da 17 eur 30.\nAn holl obererezhioù a vezo e brezhoneg. ret mat eo eta d'ar vugale bezañ barrek da gomz mat a-walc'h da nebeutañ ar yezh.\nEvit enskrivañ ar vugale en em lakaat e darempred gant Yann Talbot, rener ar c'hamp ha person Landreger, presbital, 22 220 Landreger , pellgomz : 02 96 92 30 51.\nAr vugale 7-8 vloaz a c'hello komuniañ evit ar wech kentañ hag ar re 11-13 bloaz ober o disklêriadur a Feiz.\nE lojeriz ar barrez an hini e vo lojet ha bevet ar vugale. Priz ar c'hamp : 90 euro evit ur bugel, 60 euro evit unan ouzhpenn eus an hevelep tiegezh.\nPrezidant Emglev An Tiegezhioù\nIliav ha Moger pe Feiz ha Breizh\nHeñvel eo din Breizh ouzh ur voger gozh o kouezhañ en he foull, hiziv. Met ne gouezh ket daoust m'emañ ar Gall ouzh hon argarzh abaoe 500 vloaz hag ouzhpenn : bez' ez eus warni ouzh he goleiñ iliav tev mat ar skourroù anezhañ, ken kozh hag ar voger hec'h-unan, o virout outi a gouezhañ. An iliav-se a zo disec'het hiziv an deiz, troc'het e skourroù rez an douar gant un emsav digristenaet na wel ket emañ o tiskar ar voger pa zistaol Feiz hon Tadoù Kozh ha ganti an Hini a zo "An Hent, ar Sklêrijenn hag ar Vuhez" (Yn 14, 6).\nSetu aze perak, degouezhet d'er stad vantrus m'emaomp-ni en em gavet evel emsav kristen brezhoneger, distaolet ha gant an Emsav evel kristenion ha gant ar bed evel brezhonegerion hon eus, a gav din, an dlead da lavarout sklaer hag uhel hor gred a vroadelourion - pe a vrogarourion - gristen, oc'h en em stummañ e brezhoneg gant Imbourc'h dreist-holl, 'ober kumuniezh' oc'h en em vodañ alies, hag Emglev An Tiegezhioù-Kristenion Breizh - ha se a grog gant ur bedenn uvel pemdeziek evit ar Vro en hor yezh, eveljust ! - hogen ivez tuta e-touez ar vrogarourion c'halleger ar re a zo chomet pe deuet da vezañ kristenion. Se a skrivan evit merkañ mat n'eo ket un idolenn ar yezh evidon : ur benveg ez eo hepken, mat da servijañ Rouantelezh Doue pe neuze, ma n'eus ket tu, da zisteurel evel ur benveg dirapar. Gant sikour Doue ha Spered Santel Pantekost ar yezhoù e teuio ar brezhoneg da greskiñ gloar Doue evel m'en deus graet abaoe 1500 vloaz. N'eo ket dav bezañ niverus-tre evit derc'hel bev ar c'houlaouenn-se (he c'holl avat n'eo ket un dra a c'hellan degemer da vat !), he c'hreñvaat hag reiñ tro dezhi da vleuniañ en-dro, pa vo deuet un tamm skiant en-dro gant hon fobl.\nKEJAÑ : Ur servij eus Emglev an Tiegezhioù (E.A.T. diazezet e 1949) a glask skoazellañ ar vrezhonegerien(ezed) da gavout o far o virout ar goulennoù kuzh ha dic'houzvez, eveljust.\nSkivit Deomp : digoust eo.\nPostel : eat@libertysurf.fr\nKergreven 29800 Trelevenez\nNevez-Amzer ar Yezhoù\nhag an HennadelezhioùRannvroel\nDisadorn 15 a viz Mae 2004 da 15 eur, Leurgêr Breizh e Naoned : emvod da geñver Forom-Bed Gwirioù Mab-Den, aozet gant kêr Naoned hag UNESCO etre ar 16 hag an 19 a viz Mae. Diskeladeg evit diarc'hañ gwirioù Breizh : hec'h adunvanidigezh tiriegezhel ha kedanavidigezh he yezh hag he wirioù sevenadurel\nKedell : ksb.ccb@wanadoo.fr\nTitouroù : http://www.kuzul.org\n Gledemdenn : gled + emdenn (rente retraite) ; "gled" = rente servie en blé ; adstumm d'ar ger "glad".


Brezel ar Goañv - Wikipedia\nBrezel ar Goañv\nBrezel ar Goañv (talvisota e finneg, Vinterkriget e svedeg, Зи́мняя война e ruseg), anavezet ivez dre an anv Brezel Finlandat-Soviedel pe c'hoazh Brezel Rusian-Finlandat, a grogas d'an 30 a viz Du 1939 pa voe aloubet Finland gant an Unvaniezh Soviedel hag a echuas d'an 13 a viz Meurzh 1940 pa voe faezhet an URSS.\nTost-tre d'an harzoù emañ Leningrad, ha re dost neuze en degouezh ma vije taget URSS gant Alamagn an Nazied. Dre an Emglev Molotov-Ribbentrop, al lodenn guzh eus ar gevrat, Finland a oa bet lakaet e domani beli Soviediz.\nSoudard rusat skornet lakaet war-sav a-ratozh gant soudarded Finland evit spouronañ Soviediz.\nNerzhioù Soviediz a oa teir gwech niverusoc'h a-fed troadegiezh evit re Finland. Bez' o doa tregont gwech muioc'h a nijerezioù, ha kant gwech muioc'h a dankoù. An Arme Ruz a oa bet gwanaet a-galz dre spurjoù meur 1937 urzhiet gant Jozef Stalin. Ouzhepp 30 000 ofiser a oa bet lazhet pe gaset d'ar goulag. Darn anezho a oa ofiserien uhelañ al lu : e 1939, al Lu Ruz a oa bet lakaet e-penn anezhi ofiserien hep skiant-prenet, foeñvour met strizhkredik e Jozeb Stalin.\nUr Pastor finlandat lazhet e-pad an emgann e miz Kerzu 1939\nAdtapet diwar « https://br.wikipedia.org/w/index.php?title=Brezel_ar_Goañv&oldid=1848885 »\nDernière modification le 30 Gwe 2019, à 08:34\nKemmoù diwezhañ degaset d'ar bajenn-mañ d'an 30 Gwe 2019, da 08:34.


Emirelezh Valencia - Wikipedia\n(Adkaset eus Taifa Balansiya)\nEmirelezh Valencia pe taifa Valencia (pe taifa de Balansiya) a oa un taifa, pe rouantelezh vuzulman, krouet en-dro da València e dibenn marevezh Kalifiezh Córdoba en 1010. Padout a reas betek 1238, pa voe aloubet gant Jaime Iañ a grouas neuze Rouantelezh Valencia.\nEl Cid[kemmañ | kemmañ ar vammenn]\nGwelout ar pennad El Cid.\nE dibenn an XIvet kantved e voe savet ur rouantelezh kristen berbad en taifa gant ar brezelour kristen El Cid. En 1094, eo e kemeras Rodrigo Díaz de Vivar, el Cid, kêr Valencia ma savas enni e rouantelezh, a oa graet, en ofisiel, en anv roue Kastilha. Ne badas ket pell avat, rak e Gouhere 1099 e varvas El Cid. E bried Ximena a stourmas ouzh an almoravided gant skoazell he mab-kaer Ramon Berenguer III, kont Barcelona.\nAdtapet diwar « https://br.wikipedia.org/w/index.php?title=Emirelezh_Valencia&oldid=1743096 »\nKemmoù diwezhañ degaset d'ar bajenn-mañ d'an 16 Meu 2017, da 19:35.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Cian O'Callaghan) (KildareStreet.com)\nResults 1-20 of 836,805 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Cian O'Callaghan)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Cian O'Callaghan)


Wikipedia:Kumuniezh/An davarn/sizhunvezh 22, bloaz 2010 - Wikipedia\nWikipedia:Kumuniezh/An davarn/sizhunvezh 22, bloaz 2010\n1 31/05/2010 — 06/06/2010\n1.3 Priz ar Yaouankiz\n1.4 Broioù Katalan\n1.5 Evn dizanv\n1.6 Jean Raymond François Piette\n31/05/2010 — 06/06/2010\nSkrivañ un dra bennak en eil sizhun warn-ugent eus 2010 | An davarn | sizhun a-raok — sizhun war-lerc'h\nN'ouzon ket hag a-bouez eo, met koll e renk a ra ar wiki brezhonek abaoe ur pennad. Re nebeud a dud o krouiñ. Bianchi-Bihan 1 Mez 2010 da 18:04 (UTC)\nMarteze eo peogwir e c'houlennan ma vo distrujet ul lodenn-mat eus hor wiki, ar skubadenn-se a zo ret, siwazh. Klask a rin sevel pennadoù ur wech sklaeret an traoù.--Gwendal 1 Mez 2010 da 18:16 (UTC)\nHir eo bet, met graet eo. --Ex-Smith 1 Mez 2010 da 18:18 (UTC)\nUr bloaz 'zo e oamp er memes renk.--Gwendal 1 Mez 2010 da 18:25 (UTC)\nA-du ganit: ret eo skubañ ar stlabez. Peurvuiañ ne daolan evezh nemet ouzh niver ar pennadoù nevez bemdez. Bianchi-Bihan 2 Mez 2010 da 02:09 (UTC)\nOuzhpennet 'm eus un titl d'ar gaozeadenn evit ma 'vefe aesoc'h ec'h adkavout.\nNe gav ket din e vefe an diverkadennoù kaoz eus digresk hor renk, dre ma 'z eo rummadoù (ha n'int ket kontet er gont).\nMa tigresk an traoù ez eo peogwir n'eus ket un toullad skriverien pennadoù, met komprenus eo ma ya kuit implijerien 'zo. Moarvat e kresko an traoù e-pad an hañv dre ma 'z uheloc'h an niver a pennadoù krouet e-pad ar pmare-se eus ar bloaz. --Y-M D (kaozeal) 3 Mez 2010 da 17:14 (UTC)\nGallout a ra pep hini kemer perzh, hiziv evel dec'h. Netra nevez. Bianchi-Bihan 3 Mez 2010 da 17:33 (UTC)\nModernaat[kemmañ ar vammenn]\nGwelout a ran ez eo bet modernaet ar wiki saoznek (an hini gallek ivez). Unan bennak a oar penaos ober evit modernaat hor wiki-ni? --Ex-Smith 2 Mez 2010 da 11:04 (UTC)\nGraet e vo en un doare emgefreek d'am soñj evit hor wiki met n'on ket sur. Tu 'zo amprouiñ ar stumm Beta (e krec'h ar bajenn) evit en em boaziañ da c'hortoz...--Gwendal 2 Mez 2010 da 11:27 (UTC)\nOber 'ran war-dro an etrefas ivez ha din da c'houzout e vez graet war-dro gant an dud e karg, moarvat o deus kroget gant ar wikioù "bras" ha dont a raio tro ar re all goude. --Y-M D (kaozeal) 3 Mez 2010 da 17:04 (UTC)\nDiaesoc'h da lenn e kavan an doare modernaet, hag aesoc'h e kavan tizhout ar yezhoù all amañ eget e Kersaozon.\nN'ouzon ket petra eo an etrefas (ret vo din lenn ar pennad ) met sur on ned aio brezhoneg reizh e nep lec'h en un doare emgefre: mat pe fall, atav e vo lakaet gant unan bennak. Ha ma vez lakaet siet, e vo ret disiañ goude. Bianchi-Bihan 4 Mez 2010 da 03:07 (UTC)\nUnan bennak amañ a gompren ar pennad? Bianchi-Bihan 4 Mez 2010 da 03:09 (UTC)\nAr pennad-mañ a zo bet savet gant Implijer:Padraig Marc'heg, hag en deus savet ur bern pennadoù diwar-benn an urzhiataerezh digomprenus evel emañ...--Belvar 4 Mez 2010 da 06:09 (UTC)\nTrist eo gwelout un den all ken dizesk eveldon! Laouen e vefen o kavout un den hag a gompren koulskoude! Klaskomp c'hoazh! Bianchi-Bihan 4 Mez 2010 da 08:22 (UTC)\nNe gomprenan ket kalz muioc'h evidoc'h.--Ex-Smith 4 Mez 2010 da 17:36 (UTC)\nUr vezh pegement a dud dizesk a vez oc'h ober war-dro an tamm holloueziadur-mañ ! Bianchi-Bihan 4 Mez 2010 da 17:44 (UTC)\nPriz ar Yaouankiz[kemmañ ar vammenn]\nNevez roet eo bet en deizioù-mañ : marteze e oarfe unan bennak petra eo ar priz? ur peg-sun pe ur banne Breizh Coca ? Paeet gant piv? Gant ur merour, pe gant bezrouanez aferioù ar brezhoneg e Rannvro Broioù al Liger? Bianchi-Bihan 3 Mez 2010 da 10:50 (UTC)\nKevrinus-tre eo ar frazenn ac'h eus skrivet... Me gave din bezañ bet graet war-dro pa 'poa goulennet ar wech paset, n'am boa ket war a seblant. Klask a rin kavout an titour-se ma ne zisoñjan ket ar wech-mañ c'hoazh. --Y-M D (kaozeal) 3 Mez 2010 da 17:08 (UTC)\nPep fent zo un tamm kevrin. Petra eo ar prizioù e Breizh ha gant piv e vezont paeet , setu ur c'hevrin all. Ma vije skrivet e kelaouennoù ar vro e vije aesoc'h da gavout da lakaat er pennadoù. Bianchi-Bihan 3 Mez 2010 da 17:33 (UTC)\nKavet eo bet an titouroù ganin war lec'hienn ar gevredigezh FEA : . Emaon o vont da glokaat ar pennadoù. --Y-M D (kaozeal) 3 Mez 2010 da 18:39 (UTC)\nChom a ra da c'houzout gant piv e vez roet arc'hant ar prizioù. Hep fent na kevrin. Bianchi-Bihan 4 Mez 2010 da 02:56 (UTC)\nBroioù Katalan[kemmañ ar vammenn]\n... pe Broioù katalan? Bianchi-Bihan 4 Mez 2010 da 17:26 (UTC)\nEvn dizanv[kemmañ ar vammenn]\n... dizanv, met dianav n'eo ket sur, o c'hoari amañ: http://br.wikipedia.org/w/index.php?title=Is%C3%A8re_%28st%C3%AAr%29&action=historysubmit&diff=742486&oldid=742034 hag amañ : http://br.wikipedia.org/w/index.php?title=Is%C3%A8re_(st%C3%AAr)&diff=next&oldid=742727. Gant ur merour emañ an diskoulm. Bianchi-Bihan 6 Mez 2010 da 17:09 (UTC)\nStanket ur sizhunvezh-pad, gwelet e vo hag-eñ e teuio en-dro. --Ex-Smith 6 Mez 2010 da 17:32 (UTC)\nJean Raymond François Piette[kemmañ ar vammenn]\nPe un adkas diezhomm, pe graet war an tu gin. Bianchi-Bihan 6 Mez 2010 da 17:14 (UTC)\nAdtapet diwar « https://br.wikipedia.org/w/index.php?title=Wikipedia:Kumuniezh/An_davarn/sizhunvezh_22,_bloaz_2010&oldid=743777 »\nKemmoù diwezhañ degaset d'ar bajenn-mañ d'an 6 Mez 2010, da 17:32.


Fa Ngum a voe krouer ha roue kentañ rouantelezh Lan Xang, m'emañ, well-wazh, Laos hiziv an deiz. Dezrevellet eo istor Fa Ngum en Nithān Khun Bôrom, ul levr lakaet da vezañ skrivet gant ar roue Visun er XVIvet kantved a-benn kontañ istor e dierniezh.\nFa Ngum a vije bet ganet e 1316 e Muang Sua (Luang Prabang bremañ) ha kaset en harlu pa oa bugel da gKambodja. Eno e timezas gant ur verc'h d'ar roue khmer. Hemañ a brestas un arme da Fa Ngum a-benn adc'hounit e rouantelezh, ar pezh a voe graet ha kurunennet Fa Ngum e 1354 e Vientiane.\n↑ En Nithān Khun Bôrom eo kontet e oa bet kaset Fa Ngum en harlu dre ma oa bet ganet gant 33 dant, pezh a oa seblant fall hervez an diouganerien\nAdtapet diwar « https://br.wikipedia.org/w/index.php?title=Fa_Ngum&oldid=1815917 »\nKemmoù diwezhañ degaset d'ar bajenn-mañ d'an 16 Kzu 2018, da 23:55.


Bonreizh - Wikipedia\n(Adkaset eus Mammlezenn)\nAr vonreizh (liester : bonreizhoù ; ger all : mammlezenn) a zo ur skrid ofisiel savet evit eztaoliñ mont-en-dro an ensavadurioù pennañ ar riez. Ur seurt teskad lezennoù pennañ eo a vez savet peurvuiañ gant un emvod bonreizhel. P'eo bet bet dilennet an emvod-se gant ar bobl e weler ar vonreizh evit asantet gant ar bobl, met a-wechoù e vez aozet ur referendom evit goulenn asant ar bobl war euun. Termenet e vez evel unan eus mamennoù ar Gwir en tiriad m'eo degemeret.\nEndalc'h ar vonreizhAozañ\nPal pennañ ar vonreizh a zo deskrivañ roll an emvodoù pennañ ar riez ha roll an dud veur a zo roet galloudoù arbennik. Hervez an diforc'hioù graet gant Montesquieu e c'heller rannañ organoù ar galloùdoù e teir rann :\nRann al lezennaz (ar galloud-lezennad), enni an emvod pe an emvodoù dilennet a zo o c'harg sevel al lezennoù ha votiñ anezho evit emvodoù zo.\nRann an oberidigezh (ar galloud-oberiañ), enni ar melestradurezh karget da lakaat al lezennoù e pleustr ha kemer divizoù war ren aferioù ar riez. E penn an oberidigezh e kaver ar gouarnamant renet gant ur Ministr kentañ dindan penn ar riez (ur prezidant pe ur rieg) pe ur prezidant harpet gant un nebeud tud karget gant kefridi vras (renad ar prezidant).\nRann ar barn (ar galloud-barn), enni al lezioù-barn a c'hell gwiriekaat m'eo bet pleustret mat al lezennoù koulz gant pennoù uhel ar riez ha gant annezidi ar vro.\nAdtapet diwar « https://br.wikipedia.org/w/index.php?title=Bonreizh&oldid=1783958 »\nDernière modification le 10 C'hwe 2018, à 18:24\nKemmoù diwezhañ degaset d'ar bajenn-mañ d'an 10 C'hwe 2018, da 18:24.


Pajenn:Perrot - Bue ar Zent.djvu/900 - Wikimammenn\nPajenn:Perrot - Bue ar Zent.djvu/900\nrak den, en em ziskouezet d’ar zoudarded evit ma chomo hon bugaligou ganimp. »\nAr zoudarded ne rênt van evit o c’hlevet ; diframman a rênt o bugale eus o daouarn ha, hep true ebet, e lazent aneze.\nAr vugale-ze laket d’ar maro dre urz Herodez a zo enoret evel merzerien, rak lazet int bet abalamour da Jezuz hag en e lec’h, ha petra bennak ne oant ket evit komz, bet o doa eur c’horf hag a c’halle gouzanv ha mervel evit Jezuz-Krist.\nAr roue Herodez ne zaleas ket da vezan kastizet. Mervel a reas gant poaniou ken kri ma kave d’ezan e oa an tân en e greiz. Lod eus e gorf a oa debret gant ar prenved, ha kement a flêr a oa gant e alan ma oa rukunus tostât outan.\nI. — Es eo c’houezan an tân-gwall, diêsoc’h e vougan ; es eo lakat droug da vont en eun den, diêsoc’h tennan anezan. Diwallet eta diouz ar vuhanegez. Dre ho skiant-prenan e ouzoc’h pegement a zroug e ra.\nHerodez, o welet ne deue ket an tri roue da zigas kelou d’ezan eus ar pez o devoa gwelet en Bethleem, a yeas kement a gounnar ennan ma roas urz da lazan holl vugaligou ar gêr-ze. Dinam oant koulskoude ; n’eus forz ; c’hoant en devoa d’en em venji.\nDaoust hag ar vuhanegez n’he deus ket douget ac’hanoc’h d’ober gwaperez ha fallagriez ?\nII. — Na pebez tristidigez a oe en Bethleem, pa deuas di ar vourrevien ; diframman ’rênt ar vugale eus adre daouarn o mammou hag e lazent aneze dirake. Gwir eo, ar verzerien vihan-ze o deus gonezet ar baradoz, mes nag a familhou a zo bet laket en kanvou dre vuhanegez eun den hepken !\nNag a zarvoudu spontus a zigouez en eun hunvre, pac’h a droug en dud !\nHerodez a glaske Jezuz, mes ne gavas ket anezan ; tec’het oa d’an Ejipt. An den en kounnar a glask ive e blijadur, mes en e lec’h ne gav nemet tristidigez.\nIII. — Dal ma ve tremenet ar barr, e krog ar morc’hed er galon ; mezek e teuer da vezan ; keun a zav, keun war-lerc’h ; ma karfed furât goude, ar c’heun, da vihanan, a dalvezfe d’eun dra bennak.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/900&oldid=141220 »


Roupas infantis à venda no Paseo Monseñor Rodriguez em Ciudad del Este. Foto de Paraguai, América do Sul (720x480px)\nRoupas infantis à venda no Paseo Monseñor Rodriguez em Ciudad del Este. Paraguai\nRoupas infantis à venda no Paseo Monseñor Rodriguez em Ciudad del Este. (720x480px), Foto: © Mark Berman\nHá muitas barracas de roupas ao longo do Paseo Monseñor Rodriguez em Ciudad del Este.\nRoupas infantis à venda no Paseo Monseñor Rodriguez em Ciudad del Este. Paraguai.


Brezhoneg Buan hag Aes - Wikipedia\nBrezhoneg Buan hag Aes eo anv an hentenn-deskiñ brezhoneg brudet-bras bet skrivet gant Per Denez hag embannet e 1972. Un toullad mat a dud o deus bet desket brezhoneg ganti etre 1972 ha 1995 dre vras.\nMoarvat e oa an hentenn a veze implijet ar muiañ e fin ar bloavezhioù 70, e-pad ar bloavezhioù 80, hag e penn-kentañ ar bloavezhioù 90, er c'hentelioù-noz hag e Skol-Veur Roazhon, ha gant Skol Ober. Dont a rae war-lerc'h hentenn Roparz Hemon a veze implijet evit ar peurunvan abaoe ar brezel, hag a oa bet savet er bloavezhioù 1930 hag embannet e KLT a-raok.\nLevezon vras pe brasoc'h he dije bet hentenn Per Denez war brezhoneg nevezvrezhonegerien dibenn ar c'hantved diwezhañ hervez tud zo. Ul levezon ha n'he deus ket plijet d'an holl, ha meur a zen (Mona Bozeg, J.C. Miossec, ...) o deus pismiget yezh ha levezon Brezhoneg Buan hag Aes, en un doare taer a-wezhioù. Met n'eus nemet Mona Bozeg a zo bet gouest da sevel un hentenn, a zo bet embannet gant Skol an Emsav e 1980.\nBet eo troet al levr e saozneg, e kembraeg, en alamaneg, en esperanteg hag e katalaneg.\nEvel a c'hoarvez gant an holl hentennoù-deskiñ yezhoù un deiz bennak eo tremenet amzer honnezh. Tud zo ha ne welont nemet he sioù ken e-lec'h ar perzhioù mat a oa anatoc'h pa oa nevez-embann.\nAdtapet diwar « https://br.wikipedia.org/w/index.php?title=Brezhoneg_Buan_hag_Aes&oldid=1805560 »\nKemmoù diwezhañ degaset d'ar bajenn-mañ d'an 13 Gwe 2018, da 15:31.


1 Tesalonicenses 5 CCO - Jo̱baˈ fáˈˋguɨ́ɨ, dseaˋ - Bible Gateway\n1 Tesalonicenses 5 Chinanteco de Comaltepec (CCO)\n5 Jo̱baˈ fáˈˋguɨ́ɨ, dseaˋ rúˈˋnaaˈ, jaˋ ˈnéˉ jméeˈ˜e quíiˉnaˈ e fɨˊ ni˜ jiˋ la lana lɨ˜ dseángˈˉ nidsijéeˊ jaléˈˋ e fáˈˋa la. 2 Co̱ˈ nɨñíbˆ ˈnʉ́ˈˋ røøˋ e jí̱i̱ˈ˜ jaangˋ dseaˋ ñirˊ jéengˊguɨ e˜ jmɨɨ˜ e nigüéengˉtu̱ Fíiˋnaaˈ Dseaˋ Jmáangˉ, lɨ́ˈˆ laco̱ˈguɨ mɨ˜ jaangˋ dseaˋ jaˋ ñirˊ jéengˊguɨ lɨ˜ niguiéeˊ jaangˋ ɨ̱ɨ̱ˋ i̱ dsiˈlee˜ fɨˊ quiáˈrˉ mɨ˜ uǿøˋ. 3 Jo̱ mɨ˜ nijíngˈˉ jaléngˈˋ dseaˋ i̱ jaˋ cuíingˋ Dseaˋ Jmáangˉ: “Tiibˉ íiˊ jo̱guɨ juguiʉ́bˉ seaˋ”, dsʉˈ ie˜ jo̱b dseángˈˉ niˈíñˈˋ iihuɨ́ɨˊ e joˋ tó̱o̱ˋ jmɨɨ˜ nileáiñˋ lajeeˇ e jaˋ ñiing˜ dsíirˊ, lɨ́ˈˆ laco̱ˈguɨ jaangˋ dseamɨ́ˋ i̱ quiéengˋ jiuung˜ jí̱i̱ˈ˜ jaˋ ñirˊ lɨ˜ dseángˈˉ ninángˋ e dseáˋ jmohuɨ́ɨˊ quiáˈrˉ e nilɨseengˋ yʉ̱ʉ̱ˋ quiáˈrˉ. Jo̱ ie˜ jo̱, jí̱i̱ˈ˜ jaangˋ i̱ dseaˋ íˋ quɨ́ˈˉ jmɨɨ˜ nileángˋguɨr e jaˋ niˈíñˈˋ e iihuɨ́ɨˊ do. 4 Dsʉˈ ˈnʉ́ˈˋguɨ, dseaˋ rúˈˋnaaˈ, joˋ seengˋguɨˈ e jaˋ ˈgaˈˊ lɨˊ ñíˆnaˈ laco̱ˈguɨ la lɨ́ɨngˊ dseaˋ i̱ seengˋ fɨˊ lɨ˜ nʉʉˋ, jo̱baˈ jaˋ nidsigáˋ óoˊnaˈ mɨ˜ tɨˊ lɨ˜ nitɨ́ˉ íˈˋ e nijáaˊtu̱ Dseaˋ Jmáangˉ fɨˊ jmɨgüíˋ la laco̱ˈguɨ dsigáˋ dsíiˊ jaangˋ dseaˋ mɨ˜ guiéeˊ jaangˋ i̱ dsijméeˉ ɨ̱ɨ̱ˋ fɨˊ quiáˈrˉ mɨ˜ uǿøˋ. 5 Co̱ˈ lajalémˈˋ ˈnʉ́ˈˋ, dseaˋ rúˈˋnaaˈ, lɨ́ɨngˊnaˈ dseaˋ quiáˈˉ Dseaˋ Jmáangˉ i̱ jmóoˋ jmangˈˉ e guiʉ́ˉ, jo̱ fɨˊ lɨ˜ jneábˋ seengˋnaˈ. Jo̱ jaˋ lɨ́ɨngˊnaˈ dseaˋ i̱ jaˋ cuíingˋ Dseaˋ Jmáangˉ i̱ jmóoˋ jaléˈˋ e ˈlɨˈˆ, co̱ˈ fɨˊ lɨ˜ nʉʉbˋ seengˋ i̱ laˈíˋ; 6 jo̱baˈ ˈnéˉ e jaˋ sɨjlɨ́ɨˆ jminíˆnaˈ laco̱ˈguɨ la lɨ́ɨngˊ dseaˋ i̱ jaˋ cuíingˋ Dseaˋ Jmáangˉ, dsʉˈ ˈnéˉ e sɨjnéebˋ dsiˋnaaˈ contøøngˉ jo̱guɨ ˈnéˉ e ɨˊ dsiˋnaaˈ dseángˈˉ laco̱ˈ catɨ́ɨmˉ cajo̱. 7 Co̱ˈ jaléngˈˋ dseaˋ i̱ jaˋ cuíingˋ Dseaˋ Jmáangˉ lɨ́ɨiñˊ la lɨ́ɨngˊ dseaˋ i̱ sɨjlɨ́ɨˆ jminiˇ mɨ˜ uǿøˋ, jo̱guɨ jmóorˋ ta˜ ɨ̱́ˈˋ mɨ˜ uǿøˋ cajo̱. 8 Dsʉˈ jneaa˜guɨ́ɨˈ, dseaˋ se̱e̱ˉnaaˈ fɨˊ lɨ˜ jneáˋ, contøømˉ ˈnéˉ ɨ́ˆ dsiˋnaaˈ dseángˈˉ laco̱ˈ catɨ́ɨmˉ. Jo̱ co̱ˈ nɨcajáamˈ˜ yee˜naaˈ fɨˊ jaguóˋ Fidiéeˇ jo̱guɨ jmiˈneáamˋbɨ́ɨˈ dseaˋ do cajo̱, jo̱baˈ e jo̱ lɨ́ɨˊ lafaˈ co̱o̱ˋ ˈmɨˈquiˈˊ ñíˆ có̱o̱ˈ˜ e jmɨˈǿngˈˋ yee˜naaˈ. Jo̱ co̱ˈ nɨtab˜ dsiˋnaaˈ e dseángˈˉ nileámˋbaaˈ jee˜ dseeˉ quíˉnaaˈ, jo̱baˈ e la lɨ́ɨˊ lafaˈ co̱o̱ˋ loguiˇ ñíˆ có̱o̱ˈ˜ e lɨˈǿngˈˋ moguiˋnaaˈ. 9 Co̱ˈ jaˋ sɨˈíingˆnaaˈ quiáˈˉ Fidiéeˇ e nicuǿˈrˉ jneaa˜aaˈ iihuɨ́ɨˊ, dsʉˈ sɨˈíimˆbaaˈ quiáˈrˉ e laco̱ˈ nileángˋnaaˈ jee˜ jaléˈˋ dseeˉ quíˉnaaˈ laˈeáangˊ có̱o̱ˈ˜ Fíiˋnaaˈ Dseaˋ Jmáangˉ. 10 Co̱ˈ Dseaˋ Jmáangˉ cajúiñˉ cuaiñ˜ quíˉiiˈ e laco̱ˈ nilɨse̱e̱ˉnaaˈ cøøngˋ có̱o̱ˈr˜ lata˜, song se̱e̱ˉnaaˈ táˈˉ saˋ se̱e̱ˉnaaˈ mɨ˜ nijáaˊtu̱r. 11 Jo̱baˈ fɨ́ɨˉguɨ́ɨ ˈnʉ́ˈˋ, dseaˋ rúˈˋnaaˈ, cuǿøˈ˜ bíˋ rúngˈˋnaˈ jo̱guɨ jmɨcó̱o̱ˈˇ rúngˈˋnaˈ e jaˋ tiúung˜naˈ lají̱i̱ˈ˜ fɨˊ nɨteáangˉnaˈ lɨ́ˈˆ laco̱ˈguɨ la jmooˋnaˈ lana.\nJaléˈˋ e casɨ́ˈˉ Paaˉ dseaˋ quiáˈˉ Dseaˋ Jmáangˉ\n12 Jo̱ fɨ́ɨˉguɨ́ɨ ˈnʉ́ˈˋ, dseaˋ rúˈˋnaaˈ, e jmɨˈgooˋbaˈ dseaˋ quiáˈˉ Dseaˋ Jmáangˉ i̱ jmóoˋ ta˜ jmɨcó̱o̱ˈ˜ ˈnʉ́ˈˋ e quie̱rˊ nifɨˊ quíiˉnaˈ jo̱guɨ eˈrˊ ˈnʉ́ˈˋ jial laco̱ˈ catɨ́ɨngˉ e nilɨseengˋnaˈ, dseaˋ lɨ́ɨngˊnaˈ dseaˋ quiáˈˉ Dseaˋ Jmáangˉ. 13 Jo̱ eáamˊ ˈnéˉ eeˉnaˈ guiʉ́ˉ có̱o̱ˈr˜, jo̱guɨ ˈnéˉ jmiˈneáangˋnaˈre quiáˈˉ jaléˈˋ e ta˜ e jmóorˋ jee˜ ˈnʉ́ˈˋ. Jo̱ güɨlɨseemˋbaˈ juguiʉ́ˉ júuˆ røøˋ có̱o̱ˈ˜ jaléngˈˋ dseaˋ rúngˈˋnaˈ.\n14 Jo̱guɨ síiˈ˜guɨ́ɨ ˈnʉ́ˈˋ cajo̱, dseaˋ rúˈˋnaaˈ, e jíingˉnaˈ jaléngˈˋ dseaˋ i̱ jaˋ iing˜ jméˉ ta˜, jo̱guɨ cuǿøˈ˜naˈ bíˋ jaléngˈˋ dseaˋ i̱ lɨtúngˉ dsíiˊ có̱o̱ˈ˜ júuˆ quiáˈˉ Fidiéeˇ, jo̱guɨ jmɨcó̱o̱ˈˇnaˈ jaléngˈˋ dseaˋ i̱ jaˋ mɨˊ seaˋ bíˋ quiáˈˉ laˈiéˈˋ faˈ dseángˈˉ nɨlɨ́ɨiñˊ dseaˋ quiáˈˉ Dseaˋ Jmáangˉ, jo̱guɨ jmeeˇnaˈ féngˈˊ óoˊnaˈ có̱o̱ˈ˜ lajɨɨngˋ dseaˋ.\n15 Jo̱ ñiing˜ óoˊnaˈ e jí̱i̱ˈ˜ jaangˋ dseaˋ quírˉ có̱o̱ˈ˜ e gaˋ quiáˈˉ jaangˋguɨ dseaˋ rúiñˈˋ uii˜ quiáˈˉ e gaˋ e jmóoˋ íˋ quiáˈrˉ. Co̱ˈ lají̱i̱ˈ˜ e ˈnéˉ jméeˆnaˈ e jmɨˈúungˋnaˈ jméeˆnaˈ jmangˈˉ e guiʉ́bˉ có̱o̱ˈ˜ jaléngˈˋ dseaˋ rúngˈˋnaˈ, lɨ́ˈˆ lajaléngˈˋ dseaˋ jmɨgüíˋ.\n16 Jo̱ jmiˈiáangˋ óoˊnaˈ contøøngˉ. 17 Jo̱ féengˈ˜naˈ Fidiéeˇ yejí̱ˉ. 18 Jo̱guɨ cuǿøˈ˜baˈr guiˈmáangˈˇ quiáˈˉ lɨ́ˈˆ doñiˊ eeˋ catɨ́ɨngˉnaˈ, co̱ˈ lajo̱baˈ iiñ˜ e nijméeˆnaˈ laco̱ˈguɨ catɨ́ɨngˉ e jmóoˋ dseaˋ quiáˈˉ Dseaˋ Jmáangˉ.\n19 Jo̱ jaˋ jnɨɨng˜naˈ lají̱i̱ˈ˜ e iing˜ Jmɨguíˋ quiáˈˉ Fidiéeˇ e jmérˉ jee˜ ˈnʉ́ˈˋ. 20 Jo̱ jaˋ guiáˆnaˈ caˈˊ jaléˈˋ e féˈˋ i̱ dseaˋ i̱ féˈˋ cuaiñ˜ quiáˈˉ Fidiéeˇ. 21 Dsʉˈ quie̱ˋnaˈ cuente lají̱i̱ˈ˜ júuˆ quiáˈˉ i̱ dseaˋ íˋ, su dseengˋ o̱si jaˋ dseengˋ é, jo̱ ˈmea˜baaˈ lají̱i̱ˈ˜ e guiʉ́ˉ. 22 Jo̱ ˈnaangˉ yaang˜naˈ có̱o̱ˈ˜ jaléˈˋ e ˈlɨˈˆ e seaˋ fɨˊ jmɨgüíˋ.\n23 Jo̱ mɨ́ɨˈ˜naaˈ Fidiéeˇ i̱ cuøˊ juguiʉ́ˉ júuˆ røøˋ e nijmeáiñˈˋ ˈnʉ́ˈˋ dseángˈˉ jí̱i̱ˈ˜ dseaˋ quiáˈˉbre. Jo̱guɨ mɨ́ɨˈ˜naaˈr cajo̱ e nijmérˉ íˆ ˈnʉ́ˈˋ lají̱i̱ˈ˜ fɨˊ nɨteáangˉnaˈ có̱o̱ˈ˜ jaléˈˋ e ɨˊ áaˊnaˈ, jo̱guɨ e nijmérˉ íˆ ˈnʉ́ˈˋ jial laco̱ˈ seengˋnaˈ fɨˊ ngúuˊ táangˋnaˈ e laco̱ˈ jaˋ dseeˉ nilɨseaˋ quíiˉnaˈ jí̱i̱ˈ˜ co̱o̱ˋ mɨ˜ nitɨ́ˉ íˈˋ e nijáaˊtu̱ Fíiˋnaaˈ Dseaˋ Jmáangˉ fɨˊ jmɨgüíˋ la. 24 Jo̱ Fidiéebˇ dseaˋ catǿˈrˉ jneaa˜aaˈ e laco̱ˈ niˈuíingˉnaaˈ dseaˋ quiáˈrˉ, jo̱guɨ dseángˈˉ jmiti˜bre e jo̱.\n25 Dseaˋ rúˈˋnaaˈ dseaˋ quiáˈˉ Dseaˋ Jmáangˉ, féemˈ˜baˈ Fidiéeˇ uii˜ quíˉiiˈ.\n26 Jo̱ røøngˉ rúngˈˋnaˈ e ngocángˋ óoˊnaˈ có̱o̱ˈ˜ jaléngˈˋ dseaˋ quiáˈˉ Dseaˋ Jmáangˉ i̱ neáangˊ fɨˊ na.\n27 Jo̱ fɨ́ɨˉɨ ˈnʉ́ˈˋ, laˈeáangˊ có̱o̱ˈ˜ Fíiˋnaaˈ Dseaˋ Jmáangˉ, e ɨ́ˆnaˈ e jiˋ la fɨˊ quiniˇ jaléngˈˋ dseaˋ quiáˈˉ Dseaˋ Jmáangˉ i̱ seengˋ fɨˊ na.\n28 Güɨˈíibˋ Fíiˋnaaˈ Dseaˋ Jmáangˉ güeaˈˆ quiáˈrˉ jee˜ ˈnʉ́ˈˋ.\nJo̱ lanab jí̱i̱ˈ˜ féˈˋ jiˋ laˈuii˜ quiáˈˉ Paaˉ e catɨ́ɨngˉ jaléngˈˋ dseaˋ quiáˈˉ Dseaˋ Jmáangˉ i̱ seengˋ fɨˊ Tesalónica.


Aozadur Bedel ar Yec'hed - Wikipedia\nBaniel Aozadur Bedel ar Yec'hed\nAozadur Bedel ar Yec'hed eo anv ar rann eus Aozadur ar Broadoù Unanet (ABU) a ra war-dro ar yec'hed er bed. E Bro-Suis emañ ar sez anezhañ. Stag eo ouzh Kuzul ekonomikel ha sokial ar Broadoù-Unanet.\nPal ABY eo kas holl bobloù ar bed betek al live-yec'hed uhelañ. Ar yec'hed a zo termenet ganto evel ur "stad hollek a gempouez-buhez, speredel ha sokial ha neket hepken chom hep kaout kleñvedoù ha bezañ nammet". (« état de complet bien-être physique, mental et social et ne consistant pas seulement en une absence de maladie ou d'infirmité »)\nDilennet eo bet Margaret Chan da renerez veur an aozadur e 2006.\nSez Aozadur Bedel ar Yec'hed e Geneva\nAdtapet diwar « https://br.wikipedia.org/w/index.php?title=Aozadur_Bedel_ar_Yec%27hed&oldid=1454817 »\nAozadurioù savet e 1948\nAozadurioù diazezet e Geneva\nKemmoù diwezhañ degaset d'ar bajenn-mañ, d'an/ar 3 Ebr 2013 da 03:19.


Chico Buarque de Holanda - Wikipedia\n(Adkaset eus Chico Buarque)\nFrancisco Buarque de Holanda, anavezetoc'h evel Chico Buarque, zo ur c'haner-sonaozer ha romantour brazilian, ganet d'an 19 a viz Mezheven 1944 e Rio de Janeiro, e Brazil. Brudet eo evel unan eus gwellañ saverien sonioù Brazil.\nBez' e voe e-touez an arzourien, a-gevret gant Gilberto Gil ha Caetano Veloso peurgetket, a roas ul lañs nevez d'ar sonerezh brazilian. E dibenn ar bloavezhioù tri-ugent e kemeras perzh e krouidigezh ar Música Popular Brasileira.\nE 1988 e voe implijet e ganaouenn Essa Moça Tá Diferente (bet enrollet e 1969) da sonerezh ur bomm bruderezh evit ar merk Schweppes, ar pezh a reas dezhañ bezañ anavezet gant muioc'h a dud, e Bro-C'hall peurgetket.\nChico Buarque de Holanda - vol.2\nChico Buarque de Holanda - vol.3\nChico Buarque de Holanda – compacto\nChico Buarque de Holanda - compacto\nApesar de você - compacto\nChico Buarque de Holanda - vol.4\nCio da Terra compacto\nChico e as cidades (DVD)\nChico Buarque – Duetos\nChico ou o país da delicadeza perdida (DVD)\nDVD especial - ainda não lançado\n1965, Morte e Vida Severina.\n1967 Roda viva\n1975 Gota d'água\n1978 Ópera do malandro\nDiwar oberenn John Gay (1728) hag an Opéra de quat' sous (1928), gant Bertolt Brecht ha Kurt Weill.\n1974 - Fazenda Modelo (danevell)\n1979 - Chapeuzinho Amarelo (levr-barzhoneg evit bugale)\n1981 - À Bordo do Rui Barbosa (skrivet en 1963-64, embannet en 1981)\n1991 - Estorvo (romant)\n1995 - Benjamin (romant)\n2003 - Budapest (romant)\nLec'hienn ofisiel (en portugaleg)\nKomzoù e ganaouennoù, gant un droidigezh e galleg []\nAdtapet diwar « https://br.wikipedia.org/w/index.php?title=Chico_Buarque_de_Holanda&oldid=1847346 »


SKRIVADEG 2013 E PLONEIZ\nGouel a oa e Ploneiz disadorn evit ar brezhoneg. E Ti an Dourigoù e oa digor dorioù ha mikroioù Radio Kerne, e oa c'hoarioù evit ar vugale, ur stal livañ dremmoù, Skrivadeg hag elektronoz ! Ur saliad tud a zo bet o kenskrivañ amañ...\nDiwallit, emañ ar biñsoù o vont da fraoñval ! Dec'h e oa dorioù digor er skolaj. Tremenet eo mat ha plaen. Kalzik familhoù a oa deuet, heñchet int bet gant tud ar skipailh, prest d'o zitouriñ ha da reiñ displegadennoù a bep seurt....\nPIERRE-EMMANUEL MARAIS ER SKOLAJ\nA-gleiz da zehou : Pierre Emmanuel Marais, Pierre-Meñs-Pegail, levraoueger, hag ul levraouegerez a vediaoueg Kemper Bremaik eo deuet Pierre-Emmanuel Marais da gontañ kaoz gant an dredeidi velen diwar-benn e romant "Alje 57". Studiet...\nJAKEZ RIOU-ARIZMENDI : KEMPER 2013\nGora Euskal Herria eta Bretainia! Dec'h vintin e oa degouezhet hor mignoned a Vro-Euskal. Ambrouger Pepe, blenier Juan Carlos. 9 skolajiad euskarat ar wech-mañ ha c'hwezek all chomet e Skolaj Diwan Gwened gant o c'helennerezed. Emaomp...\nDorioù digor ar skolaj


Pajenn:Le Gonidec - Bibl Santel pe Levr ar Skritur Sakr, eil levr.djvu/361 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/361\nd’ézho enn hévéleb amzer trubardérez ar brôadou, ha terrdigez hô léou.\n11. Pép-hini anézhô a armaz, nann gan̄t tirennou ha darédou, hôgen gan̄t lavariou mâd, ha gan̄t erbédennou ; hag é rôaz da anaout d’ézhô eur wélédigez kréduz en doa bét enn huvré, hag hô laouénaaz holl.\n12. Ha chétu ar wélédigez-zé : Hén̄ a venné d’ézhan̄ ma wélé Onias, péhini a oa bét bélek-brâz, dén mâd ha kûn̄, poellek enn hé zell, ha poellek enn hé vuézégez, dudiuz enn hé lavar, douget d’ar furnez adaleg hé vugaléac’h, péhini a astenné hé zaouarn, hag a bédé évid holl bobl ar Iuzevien :\n13. Ha ma wélaz goudé-zé eunn dén all, énoruz gan̄d hé oad ha gan̄d hé c’hloar, ha war hé drô eur meûrded brâz :\n14. Ha pénaoz Onias a lavaraz : Hé-man̄ eo miñoun hé vreûdeûr ha pobl Israel ; hé-man̄ eo Jérémias profed Doué, péhini a béd kalz évid ar bobl-zé, hag évid ann holl géar zan̄tel :\n15. Pénaoz en doa Jérémias astennet hé zourn, hag en doa rôet da Judas eur c’hlézé aour, ô lavarout :\n16. Kémer ar c’hlézé san̄tel-man̄ ével eur rô digan̄t Doué, gan̄t péhini é tiskari énébourien va fobl a Israel.\n17. Ken̄traouet éta gan̄t lavariou Judas, péré a oa mâd évit sevel ann ners, hag évid tomma kaloun ann dûd-iaouan̄k, é kémerchon̄t ann dézô da stourmi ha da vrézélékaat stard, évit ma teûjé hô ners da rei penn d’ar brézel ; ô véza ma oa ar géar zan̄tel hag ann templ enn eur gwall brâz.\n18. Râk distéroc’h é oa hô en̄krez évid hô gragez hag hô bugalé, hag hô breûdeûr, hag hô c’héren̄t ; hôgen hô c’hen̄ta hag hô brasa préder a oa évit san̄télez ann templ.\n19. Ar ré a choumé er géar a oa ivé néc’het-brâz enn abek d’ar ré a dlié mon̄d d’ann emgann.\n20. Ha pa édo ann holl war c’héd eûz ar péz a hellé da c’hoarvézout, ma édo ann énébourien dira-z-hô, ann armé daré da stourmi, ann olifan̄ted hag ar varc’heien ren̄ket el léac’h déréata,\n21. Makabéus oc’h arvesti al lôd brâz a dûd a zeûé d’hé diarbenna, ar skéd eûz a gémen̄t a armou dishen̄ve], ha fervder al loéned, a astennaz hé zaouarn étrézég ann én̄v, hag a bédaz ann Aotrou, péhini a râ burzudou, péhini a rô ar gounid d’ar ré zellézéka, nann diouc’h galloud ann armou, hôgen ével ma kar.\n22. Ével-henn éta é lavaraz enn hé bédenn : Té eo, Aotrou, éc’h eûz kaset da éal dindân Ézékias roué Juda, hag éc’h eûz lazet pemp mil ha naô-ugen̄t mil dén eûz a armé Sennachérib.\n23. Kâs ivé éta bréma enn hor raok da éal mâd, ô Aotrou ann én̄vou, évit ma tiskouézo ar spoun̄t hag ar zaouzan eûz a ners da vréac’h.\n24. Évit ma vézô spoun̄tet ar ré a zeû gan̄t gwall gomsiou da stourmi oud da hanô san̄tel. Ével-sé é peûr-bédaz.\n25. Koulskoudé Nikanor hag ar ré a oa gan̄t-han̄, a dôstéé diouc’h son ar c’horniou ha trouz ar c’hanaouennou.\n26. Hôgen Judas hag ar ré a oa gan̄t-han̄, goudé béza galvet skoazel Doué, a stourmé gan̄d hô fédennou.\n27. Enn eur stourmi gan̄d hô dourn, é péden̄t ann Aotrou enn hô c’haloun ; hag é lazchon̄t pemp mil dén ha trégon̄t, leûn a lévénez eûz a vézan̄s Doué.\n28. Pa oé éhanet ann emgann, ha pa zistrôen̄t gan̄t lévénez, éc’h anavézchon̄t pénaoz Nikanor a oa kouézet marô dindân hé armou.\n29. Neûzé gan̄d eur garm brâz, hag é-kreiz kemmesk ar mouésiou, é veûlchon̄t ann Aotrou Holl-c’halloudek é iéz hô brô.\n30. Judas péhini a oa daré bépréd a gorf hag a spéred da rei hé vuez évid hé genvrôiz, a c’hourc’hémennaz ma vijé trouc’het penn Nikanor, hag hé zourn gan̄d hé skoaz, ha ma vijen̄t kaset da Jéruzalem.\n31. Pa oé deûet dî, é strollaz war-harz ann aoter hé genvrôiz hag ar véleien, hag é c’halvaz ivé ar ré a oa er c’hré.\n32. Ha goudé béza diskouézet d’ézhô penn Nikanor, hag ar gwall zourn en doa astennet a-énep tî san̄tel Doué\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/361&oldid=163923 »\nKemmoù diwezhañ degaset d'ar bajenn-mañ d'an 31 Eos 2020, da 13:59.


Almanagou brezoneg an Dispah Langue bretonne\nIstor an Dispah hag hini ar yez\nDiwar halleg "L'Almanach du Père Gérard" eo bet savet an daou skrid brezoneg. Med petra eo bet an almanag-ze ? An hini e-neus skrivet anezañ eo Jean-Marie Collot (bet ganet e 1750 ha marvet e 1796), a veze greet Collot d'Herbois dioutañ : eur perz braz e-neus bet kemeret en Dispah en amzer ar Goñvañsion dreist-oll. E 1791, eo eñ e-noa gonezet ar hoñkour a oa bet aozet gand Klub ar Jakobined (hag a oa bet savet, evel ah ouzom, diwar Klub ar Vretoned). O klask e oa ar Jakobined an doare gwella da vruda ar Vamm-Lezenn, pe ar Goñstitusion nevez a oa o paouez beza digemeret er bloavez-ze.\nKinniget e-noa Collot d'Herbois, ha mad e oa bet kavet e venoz gand ar jury, ma vefe embannet eun almanag, dre ma tlee beza an doare gwella da zedenna eur bern tud. En almanag e oa bet moullet eur halender evid ar bloavez 1792, med savet e oa bet dreist-oll dindan stumm divizou etre an tad-koz Gérard ha tud e barrez : pa oa nehet ar re-mañ da houzoud petra vije ar Vamm-Lezenn, e tisplege dezo peseurt vad a dlee dond diwarni. An tad-koz Gérard a oa bet roet e ano d'an almanag a oa anezañ en gwirionez eur Breton, eur houër deuz parrez Sant-Varzin, en Il-ha-Gwilen : Michel Gérard, bet ganet e 1737, a oa bet anvet da gannad er Stadou-Meur hag a oa bet goude ze ezel euz an Assemblée Constituante.\nBet eo bet an alamang eur best-seller dioustu : dindan eun nebeud miziou, eo eiz moulladur a oa bet gwerzet e Pariz, ha reou all e korniou all euz ar Frañs. Ober a reas kement a verz ma oa bet savet leoriou all war ar memez patrom, med da zispenn anezañ ha da enebi outañ. Troidigeziou a oa bet embannet ive e meur a yez all :\nNe oa ket kement-mañ eun nevezenti. Rag adaleg 1789 e oa bet troet skridou o tenna d'ar Stadou-Meur en or yez. D'ar 14 a viz genver 1790, e oa bet sinet eun dekred o houlenn ma vefe troet divizou an Assemblée Constituante en oll yezou ar Frañs : sed ar pez a oe greet en Breiz-Izel ive. E 1793, e oe embannet evel-se an "Act Constitutionel eraoc pini ema an Declaration euz a Viriou an den hac ar citoyan". Eur raport gand Robespierre ha dekrejou euz ar Goñvañsion a zo bet lakeet ive e brezoneg. Tud a zo bet implijet en eun doare ofisiel, e Penn-ar-Bed koulz hag er Morbihan, evid sevel an troidigeziou : Salaun e bro-Vrest, Pervès e Montroulez, ar sitoyan Raoul e Landerne… Evel am-eus bet tro da zisplega en ma zezenn, evid ar wech kenta e teu ar brezoneg da veza gand se yez ar bolitikerez hag ar mererez. N'eo ket mui an hini a vez komzet gand ar bobl nemetken, n'eo ket mui nemetken yez an Iliz.\nE 1999 e-noa bet Andreo ar Merser an ide vad da advoulla e daou leor, daou hant vloaz goude, ar skridou brezoneg-ze euz amzer an Dispah. Med Almanag an tad-koz Gerard n'e-noa ket laket e-barz. Dre an diellou, koulskoude, e oa tu da houzoud e oa bet dibabet gand an Directoire, e Penn-ar-Bed, d'an 10 a viz c'hwevrer 1792 :\nSkwerennou euz ar mouladur brezoneg a oa bet skignet d'an 3 a viz ebrel 1792. Med war a zeblante, ne oa bet dalhet hini ebed.\nMoullet e oa bet an almanagou brezoneg-mañ dindan stumm leoriou bihan. War meur a boent eo disheñvel an eil embannadur deuz egile. Na pa ve ken med an titr : unan a zo "Armanac an Tad Gerard" (ha ne oa ket eur manah anezañ koulskoude, evel a ro G. ar Menn da gompren), hag egile "Armamac an Tad Coz Gerard", pez a zo reisoh e-keñver yez.\nKement-mañ n'eo ket sur tamm ebed, rag 'barz ar gont-se, ne vije bet savet an droidigez vrezoneg nemed goude an 8 euz a viz pluviôse ar bloavez II (da lavared eo goude ar 27 a viz genver 1794) : an deiz-ze e-noa Barère displeget dirag ar Goñvañsion e raport diwar-benn ar yezou, en ano ar h/Comité de Salut Public. Padal, kerkent hag e miz ebrel 1792, evel on-eus gwelet, e vez skignet Almanag brezoneg an tad-koz Gérard e Penn-ar-Bed. Ar frazenn a zo bet laket ouspenn en unan deuz an almanagou brezoneg he-deus neuze da weled ha netra ken nemed gand an doare m'eo deuet an oll da veza sitoianed, diwar bolontez paotred an Dispah abaoe 1789.\nHa, gwir eo, eo bet skubet da vad "broadou" ar Renad koz abaoe 1789, hag e-neus diwar neuze ar ger "nasion" tapet eur ster ha n'e-noa ket a-raog, e Frañs. Souezet eo G. ar Menn o weled o-dije bet gellet evelse "brezonegerien 'zo" diskouez e oant a-du gand an Dispah ha gand ar bolitikerez nevez. Setu aze just a-walh ar pez e-neus bet c'hoant da zisklêria an den e-neus savet an droidigez vrezoneg hag e-neus laket eur frazenn-ouspenn enni : ne oa ket an oll vrezonegerien a-eneb ar cheñchamañchou. Ha kaji sur, n'o-deus ket ar Vreiz-Izeliz a-neuze dalhet re a gont deuz prezegennou Barère ha Grégoire diwar-benn ar yezou evid mond a-du gand an Dispah pe a-eneb dezañ.\nDiwar-benn implij ar brezoneg gand an dud en amzer an Dispah, ne lavarer netra kennebeud en adembannadur-mañ. Disklêria a reer deom berr-ha-berr "ne oa ket prest ar galleg da veza komprenet en oll rannvroiou Frañs", pez a zo gwir hag anavezet mad, med pez a zo nebeud a dra. Forzig diellou a zo koulskoude, hag a gaver enno eun toullad mad a vunudou da sklêrijenna ahanom : al lizerou bet skrivet d'an Ao. Grégoire gand ar Vretoned (a zo bet embannet e 1880 gand Gazier), ar raporchou bet savet gand ar re evel Bouret a oa représentants en mission e Breiz (a zo meneget gand Brunot), divizou a beb seurt kuzuliou…\nN'eus ket bet dalhet kont kennebeud deuz kement a zo bet laket war wel eun toullad bloaveziou 'zo gand a beb seurt enklaskerien diwar-benn ar bolitikerez a zo bet heuliet en amzer an Dispah e-keñver ar yezou. Gwir eo ez eus bet klasket troi eur bern testennou ofisiel e flamankeg, e provañseg, e brezoneg, hag all. Klask a reer koulskoude rei deom da gredi n'eus bet greet, adaleg 1789, nemed ober plas d'ar galleg ha lakad an oll da zigemer anezañ. G. ar Menn ne oar ket, war a zeblant, n'eo ket bet politikrez an Dispah e-keñver ar yezou ar memez hini dalhmad :\n- da genta, ez eus bet klasket sevel troidigeziou, dre skrid ha dre gomz, deuz testennou an Dispah : ne oa ket neuze ar yezou er-mêz a lezenn\n- n'eo nemed e-pad c'hweh miz, e 1794, e-keid ha m'eo bet padet ar Spont braz, ma 'z eus bet greet brezel d'ar yezou all estreged ar galleg : d'ar poent-se eo e teu Barère hag an Ao. Grégoire a beb eil da zisplega eur raport dirag ar Goñvañsion, hag ar prezegennou-ze eo a vo, diwezatoh, diazezet warno emskiant ar Frañsizien e-keñver ar yezou\n- diwar ar 27 deuz a viz brumaire ar bloavez III, pa vez digemeret al lezenn Lakanal, ne reer ken a van, pe nemeur, deuz ar yezou, evel en amzer ar Renad koz.\nMed eur poent all a jom da zirouestla : perag ez eus bet savet diou droidigez vrezoneg deuz an Almanag ? Gweled a reer da nebeuta pegen dedennuz ez int, rag eur bern kudennou a-bouez a jom da ziskoulma. Kerse eo, sur a-walh, ne vefe ket bet studiet ar hudennou-ze, pe nemeur, en adembannadur a zo bet greet anezo. Diwar vremañ, e hello talvezoud evelato evid mond pelloh gand an enklaskou war istor ar brezoneg, war hini an Dispah e Breiz-Izel, ha zoken war hini ar mennoziou.\nEmbannet eo bet da genta ar pennad-mañ war niverenn 244 ar gelaouenn "Brud Nevez".\nDa beb unan da helloud en em renta kont peseurt doare eo hini testenn vrezoneg "Armanac an tad Gerad" (hervez moulladur Brest) hag "Armanach an tad coz Gerard" (hervez embannadur Kemper), eh advoullom amañ, diwar embannadur Brest, an divizou kenta etre an tad Gerard hag ar beizanted bodet en-dro dezañ. Evel m'ema ar hiz, on-eus dalhet d'an doare-skriva orin.\nEur poltred : Eur blasenn e kreiz-kêr Roazon (Il-ha-Gwilen).


Ar priñs zo en ti - DikHaDak\nAr priñs zo en ti\nTroet diwar an alamaneg gant Françoise Lermen\nAzezet e oa Florian Wendelmayer en e blas er rakleurenn, e fleüt ouzh e ziweuz, e selloù o heuliañ gant aked rener al laz-seniñ hag en doa skoet a-benn div wech dija war al letrin gant e wialenn-ventadañ. War an ti a-bezh e oa kouezhet ar sioulder. Neuze e savas tonioù kentañ ar rakc'hoari. Seniñ a rae Florian Wendelmayer gant ar fleüt evel ma rae bemdez abaoe seitek vloaz. Ne lenne ket ken an notennoù war ar follenn; kant gwech e oa bet displeget an hevelep pezh anavezet gantañ dre an eñvor. Evel ur mekanik e c'hwezhe en e fleüt. E gwirionez, ne selaoue ket zoken. Abaoe seitek vloaz e oa e blas aze, war an hevelep kador, dirak an hevelep letrin. Tri c'henseurt a oa bet azezet en e gichen ha sonet o doa int ivez. Aet e oa unan da anaon, ha daou o doa kavet fred e c'hoarivaoù all. E amezeg oa bremañ ur paotr yaouank hag a roe kentelioù sonerezh en e amzer vak. Kollet en doa Florian e gentelioù dezhañ hag e-pad ar rakc'hoari e chaoke soñjoù, nec'het da ouzout hag-eñ e tleje lakaat adarre un embannig er gazetenn sizhuniek a-benn kavout, marteze, ur skoliad nevez...\nHa setu ma reas ar fleütoù un ehan hir. E-pad div ventad ha daou-ugent e rankent tevel ha Florian a daolas e selloù ouzh krec'h, dreist aspled ar rakleurenn, e-barzh ar sal vrav, sklaer ha leun-kouch. Anaout a rae an darn vuiañ eus an dud. Ne oa ket bras ar gêr hag e teue dalc'hmat an hevelep re d'ar c'hoariva. Neuze e redas ur fiñvadeg skañv dre an ti-c'hoari hag an holl a baras o selloù war logell al lez ma oa erruet enni ar priñs a-gevret gant e ordrenañs. Ar priñs a zilec'hias un disterig e gador-vrec'h, goustad-goustad, hep ober trouz koulz lavaret; kalz a zamant en deveze bepred ouzh ar re all.\nAet e oa an div ventad ha daou-ugent e-biou ha krog e oa ar fleütoù da seniñ adarre. Erru e oa dibenn ar rakc'hoari. Uhel-meurbet ha trouzus e sone bremañ an holl vinviji a-gevret. Erfin e teuas daou glotad ledan eilet gant mouezh an taboulinoù, hag e voe savet ar stign. Displeget e oa ur fentc'hoari kozh m'en doa gwelet Florian an abadenn gentañ anezhañ dek vloaz 'oa. An darn vuiañ eus ar sonerien a haste da vont er-maez. Un abardaevezh nevezamzer tomm a oa anezhi ha kustum e oant da vale-divale a-drek ar c'hoariva pe da azezañ war ar bank livet e gwer, staliet en diavaez. Klakenniñ ha butuniñ sigaretennoù a raent.\nFlorian, avat, a chomas azezet en e blas er c'hoariva. Petra en doa d'ober er-maez? Evit un toullad munutennoù! Borodus ha diezhomm e oa. Lakaat a reas e fleüt dirakañ war al letrin hag e sellas ouzh al leurenn. Ya, ar pezh kozh-se! Iskis e kave gwelet an dud o c'hoarzhin. Bepred hag atav an hevelep fentigelloù ha bep gwech stlakadegoù-daouarn, c'hoarzhadegoù ha glabouserezh. C'hoant en doa Florian e vije echu pep tra. Neuze e c'hallje mont d'an ostaleri da evañ e vannac'h bier ha goude d'ar gêr en e wele. Skuizh-divi e oa, en em santout a rae kozh.\nAbaoe pegeit, abaoe pet vloaz e oa aze? A-vec'h ma talc'he soñj e oa aet an traoù en ur mod all. Ha koulskoude, pebezh den e oa bet gwechall. Sonaozour e oa bet, kanaouennoù, kensonadennoù en doa savet, hag e sonioù a oa bet kanet en abadennoù-sonerezh zoken, pemzek, ugent vloaz 'oa. Bremañ ne oa mui evitañ na ton na son! Tamm-ha-tamm e oa aet e garantez ouzh ar sonerezh da get. Hirie ne gleve nemet trouz ha safar; dic'houzañvus e oa dezhañ son ar violoñs hag ar fleüt a roe kement a zudi d'ar re all. Met ret-mat e oa derc'hel da seniñ gant ar fleüt, bevañ a rae diwar ar vicher-se. A! pebezh karantez en doa bet gwechall ouzh e arz! Ne oa ket chomet er skol betek ar penn, n'en doa studiet netra. Eurvezhioù-pad e oa bet o kantren dre ar c'hoad, sonioù o fraoñval en e benn hag eñ ouzh o selaou. N'o skrivas ket war baper, war-bouez unanig bennak. Kemend-all a builhentezh ne c'halle ket bezañ paket. C'hwezh an aer, sarac'h ar gwez, strakadennoù e gammedoù, pep tra a veze troet e sonerezh.\nTremenet e oa kement-se holl pell 'oa, ha tremenet pell 'oa ivez ar glac'har en doa santet pa oa steuziet. Bremañ e sone gant ar fleüt hag e rae e zever; sioul ha dister e oa red e vuhez.\nC'hoarzhoù a leugne an ti-c'hoari. Mousc'hoarzhin a rae Florian ivez, mousc'hoarzhin evit ar c'hantvet gwech o klevet an hevelep bourdoù diot. Tostaat a rae dibenn an arvest. Digeriñ a reas dor izel ar rakleurenn hag ar sonerien a zeuas adarre war wel. Stouiñ a raent holl o fennoù evit mirout da stekiñ ouzh post an nor; ne oa nemet ar gourrebedour bihan hag a skare, sonn e benn, war-du e blas. Rener al laz-seniñ a zeuas tre ivez, a azezas war e gador uhel hag a dapas krog en e wialenn-ventadañ evit ober sin d'ar sonerien da stagañ gant o abadenn kerkent ha ma kouezhje ar stign. Kouezhañ a reas e-kreiz trouz stlakadegoù-daouarn birvidik ha diouzhtu e voe klevet ar sonerezh, kemmesket gant ar c'hoarzhadennoù hag ar flapadennoù a zeue eus ar sal. Ur safar eston a oa hirie, setu da vihanañ ar pezh a soñje Florian Wendelmayer. Tommoc'h eget kustum e oa ivez ha pa ranke derc'hel un ton pellik a-walc'h war e fleüt, e vezevenne e benn un tammig. Adkregiñ a reas en e fleüt... iskisat tra, e zaouarn a oa bremañ ken pounner. Derc'hel a reas da c'hwezhañ. Adarre e krogas ar vezevell ennañ. Teñvaloc'h e teuas da vezañ en ti... brallañ a rae... lazhet ar gouleier. Diflipañ a reas ar fleüt eus etre daouarn Florian. Pebezh trouz. Setu an ti o kouezhañ en e boull! Klask a rae Florian sevel, en em saveteiñ, ne wele tra ebet ken. Pounner e oa e dreid outañ. Ne oa ket ken evit fiñval. Neuze e kouezhas diwar e gador dirak al letrin hag ar gador a gouezhas en a-dreñv. Un trouz boud a voe klevet. Treiñ a reas ar sonerien war-du ennañ. Amezeg Florian a reas ul lamm gant ar spont. Merzet o doa an arvesterien an dizurzh ha sevel a raent diwar o c'hadorioù. Ar priñs, en e logell, a stoue e gorf dreist an aspled, met rener al laz-seniñ, ar c'hwezenn o pizenniñ war e dal, a save hag a ziskenne e wialenn-ventadañ en ur lavaret, gant ur vouezh fraezh a-walc'h: »Derc'hel da seniñ!« Petra 'zo o c'hoari, petra 'zo c'hoarvezet? a c'houlenne an dud tra ma rede ar renerez a-benn-herr eus al leurenn betek dor ar rakleurenn. Hen gouzout a raed dija: ur soner-fleüt en doa bet ur fallaenn. Derc'hel a rae rener al laz-seniñ da ventadañ gant e wialenn, met den ebet ken ne sone. Paret e oa selloù an holl war dor ar rakleurenn. Gwelet e voe neuze daou vevel o kerzhet, dre douez an daboulinerien hag an drompilherien, betek al lec'h ma oa astennet Florian Wendelmayer. E zibradañ a rejont; damzigor e oa e zaoulagad hag e vuzell-draoñ, bouk ha laosk, a oa kouezhet war e elgez. Kregiñ a rejont ennañ dre e zivrec'h evit e sammañ war o divskoaz, kelc'hiañ a rejont e gein hag evel-se e voe stlejet er-maez. Gallout a rae an arvesterien krediñ e oa o vale e-unan. »Petra 'zo c'hoarvezet, petra 'zo amañ?« a hiboude an arvesterien. »N'eus c'hoarvezet netra, nann, nann, e gwirionez netra, ur soner n'en em gav ket mat, met bale a ra e-unan«. Ha kerkent ha serret dor ar rakleurenn, e skoas rener al laz-seniñ daou daol war al letrin hag ar sonerezh a dregernas adarre. Sevel a reas ar fleüter all kador Florian, ha lakaat fleüt e genseurt warni. An arvesterien, avat, n'oulent ket reiñ peoc'h. Ar renerez a oa en he sav a-drek dor ar rakleurenn. »Hirie end-eeun« a c'harme, »an tousmac'h-se, hirie end-eeun, p'emañ e Veurded amañ! Hag eñ ne oa ket gouest da vale e-unan?«\nAstenn a reas an daou waz ar fleüter war plañchod an trepas strizh a gase d'ar straed hag e chomjont sioul en o sav. »Skoet eo bet gant un taol-gwad« a lavaras unan. An itron renerez a selle pizh ouzh an den o vervel. Betek amañ e teue hiboud an arvesterien. Neuze e teuas ivez un nebeud aotrounez hag a c'houlennas, nec'het-bras, keloù ha displegadurioù. »A!«, eme an itron renerez, »se n'eo netra, ho pediñ a ran, na gemerit ket a boan, n'eo netra e gwirionez. Digeriñ a ra e zaoulagad dija. Galvet eo bet an doktor?«\n»Ar paotr Müller zo aet davitañ«, a eilgerias ur micherour.\nBremañ e teue ivez tud eus ar straed. Mantret e oa ar renerez. »Me ho ped, na rit ket trouz, n'eus c'hoarvezet netra. Pediñ a ran an aotrounez da bellaat. Pelec'h 'ta e chom an doktor?«\nDres d'an ampoent e teuas. Graet e voe plas dezhañ. »Petra eo an dra-se«, emezañ, »ne vez ket lakaet ur c'hlañvour war ar plañchod, biskoazh kemend-all. Ur c'hravazh, ha dillo.«\n»Ur c'hravazh«, a lavaras ivez ar renerez.\nStouiñ a reas an doktor war ar fleüter ha lakaat e vizied war wazhienn e veud. Sioul-meurbet e oa en trepas hag eus sal ar c'hoariva e teue ur voubou difraezh. »Goulou, me ho ped«, eme an doktor, »ne welan netra.«\nUn aotrou a dapas ur gleuzeurig dre eoul diouzh ar voger. Ur skleur gwan a gouezhas war bizaj Florian Wendelmayer. An doktor a sellas pizh outañ, e vizied bepred war ar wazhienn-veud. »Marv eo an den«, a huchas. Tra ma chome an holl seizet gant ar spont e teuas ul lakez. »Teurvezout a ra e Veurded goulenn«, emezañ, »penaos emañ kont gant ar soner klañv.«\n»Me ho ped da gas d'E Veurded ma zrugarekadennoù doujus«, a eilgerias ar renerez gant un tamm strafuilh en he mouezh, »gwelloc'h en em gav ar soner bremañ.« Al lakez a yeas kuit. Ar renerez a drugarekaas an holl eus ar gendruez diskouezet gante hag o fediñ a reas, war un ton hegarat ha seven, da guitaat an trepas enk ha strizh ma ne c'hallent ket bezañ en o aez ennañ, n'eus forzh penaos. Fromet e oa an arvesterien. Iskis e kavent rankout distreiñ d'ar sal da welet ur pezh-c'hoari fentus ha kement-se a ziskoueze dezhe, ur wech ouzhpenn, pegen souezhus ha dislavarus e oa ar vuhez. Goustadik ez ejont kuit. Digor e oa an nor a skoe war ar straed. Tremenidi hag o doa merzet an dizurzh hag ar mesk en trepas a oa chomet a-sav dirak an treuzoù. Ar renerez a gomzas ouzh an arvesterien a oa c'hoazh aze: »n'eo ket ret« emezi, »brudañ an dra-se dre an ti, neketa?«\nNann, nann, ne vije lavaret netra.\n»Ur familh en deus?« a c'houlennas an doktor.\n»N'en deus ket«, a eilgerias ar renerez, »hemañ eo ar Wendelmayer.«\n»A, ya, ar Wendelmayer« eme an doktor, liv an disamm war e zremm, evel p'en dije bet c'hoant da lavaret: »ar Wendelmayered a c'hall mervel ma karont, se ne ra netra«. Mont a reas en e sav hag e ispilhas ar gleuzeur dre eoul ouzh ar voger. Daou vicherour a zeuas tre, ar c'hravazh a oa er-maez dirak an nor; dibradañ a rejont an hini marv evit e sammañ warnañ.\nEr c'hoariva e oa deut da vezañ siouloc'h. Krog e oa ar sonerien da c'hoari. Gortoz a raed derou an eil arvest. Difrom ha parfet e oa an aotrounez o doa gwelet an hini marv ha pa veze goulennet oute penaos e oa kont gant ar soner-fleüt e roent respontoù poellek ha divec'hius. Krog e oa ar stign da sevel pa zigoras dor logell ar priñs ha pa voe gwelet ul lakez o vont enni. Treiñ a reas ar priñs war-du ennañ. »Mat eo an traoù gant ar soner, E Veurded«, eme ar servijour.\nUr wech c'hoazh e taolas ar priñs ur sell d'an traoñ war an arvesterien, hag e welas un nebeud pennoù troet war-du ennañ. Krediñ a reas dezhañ bezañ lennet ur goulenn war dremmoù an dud hag e respontas en ur hejañ hegarat e benn. Gant ur mousc'hoarzh dizoanius e kemmenas d'e bobl feal en em gave ar fleüter Florian Wendelmayer mat-kenañ.\nCopyright© 2012-2013 Françoise Lermen\nPep gwir miret strizh (all rights reserved).\nDocument updated 2013/07/14


Capel Uchaf - Wikipedia\nCapel Uchaf zo ur gêriadenn vihan e kreisteiz Powys, e Kembre. E kontelezh kozh Sir Frycheiniog emañ, ouzh tor Mynydd Epynt ha war lez an Afon Honddu, un adstêr d'ar Wysg.\nEmañ ar gêriadenn er c'hreisteiz da gêr Aberhonddu. En-dro dezhi emañ kêriadennoù Merthyr Cynog, er gornaoueg, ha Castell Madog, Capel Isaf, Pwllgloyw ha Llandefaelog Fach er c'hreisteiz. En hanternoz emañ Pentref Dolau Honddu.\nAdtapet diwar « https://br.wikipedia.org/w/index.php?title=Capel_Uchaf&oldid=1705141 »\nKemmoù diwezhañ degaset d'ar bajenn-mañ d'an 3 Mez 2016, da 15:30.